Ενημέρωση διαπιστευμένων συντακτών υγείας από τον Υφυπουργό Πολιτικής Προστασίας και Διαχείρισης Κρίσεων Νίκο Χαρδαλιά και τον εκπρόσωπο του Υπουργείου Υγείας για το νέο κορονοϊό, Καθηγητή Σωτήρη Τσιόδρα (23/4/2020) - Εθνικός Οργανισμός Δημόσιας Υγείας\nΑθήνα, Πέμπτη του Πάσχα 23 Απριλίου 2020\nΣΥΝΤΟΝΙΣΤΗΣ: Καλησπέρα σας από το Υπουργείο Υγείας. Καλώς ήρθατε στην καθιερωμένη ενημέρωση για το νέο κορονοϊό από τον Υφυπουργό Πολιτικής Προστασίας και Διαχείρισης Κρίσεων, Νίκο Χαρδαλιά και από τον Καθηγητή Σωτήρη Τσιόδρα, εκπρόσωπο του Υπουργείου Υγείας για το νέο κορονοϊό, ο οποίος έχει και το λόγο.\nΣ. ΤΣΙΟΔΡΑΣ: Καλησπέρα σας. Έως σήμερα, περισσότερα από 2.668.000 καταγεγραμμένα κρούσματα του νέου κορονοϊού έχουν καταγραφεί σε παγκόσμιο επίπεδο, με περισσότερους από 730.000 συνανθρώπους μας, που ενώ μολύνθηκαν από τον ιό, ανέρρωσαν και έγιναν καλά.\nΈχουν καταγραφεί παγκοσμίως 186.316 θάνατοι έως πριν λίγη ώρα. Σήμερα ανακοινώνουμε 55 νέα κρούσματα του νέου ιού στη χώρα. Τα περισσότερα αφορούν υγειονομικές δομές με επιδημίες.\nΟ συνολικός αριθμός των κρουσμάτων είναι 2.463, εκ των οποίων το 56% αφορά άνδρες. 574 θεωρούνται σχετιζόμενα με ταξίδι από το εξωτερικό. 1.131, το 46% είναι σχετιζόμενα με ήδη γνωστό κρούσμα.\n52 συμπολίτες μας νοσηλεύονται διασωληνωμένοι. Η διάμεση ηλικία τους είναι 66 ετών. 15, δηλαδή το 29%, είναι γυναίκες και οι υπόλοιποι άνδρες. Το 85% έχει σοβαρό υποκείμενο νόσημα ή είναι ηλικιωμένοι 70 ετών και άνω.\n57 ασθενείς έχουν εξέλθει από τις ΜΕΘ.\nΤέλος, έχουμε 4 ακόμα καταγεγραμμένους θανάτους και 125 θανάτους συνολικά στη χώρα. 33 ήταν γυναίκες και οι υπόλοιποι άνδρες. Η διάμεση ηλικία των θανόντων συμπολιτών μας ήταν τα 74 έτη και το 90,4% είχε κάποιο υποκείμενο νόσημα ή/και ηλικία 70 ετών και άνω.\nΈχουν συνολικά ελεγχθεί 59.241 κλινικά δείγματα.\nΌπως σας είπα και χθες, ένας σημαντικός στόχος της επιδημιολογικής επιτήρησης, αλλά και της επαγρύπνησής μας για αυτό το νέο ιό, είναι η ανίχνευση και ο περιορισμός επιδημιών σε υγειονομικές μονάδες, σε κλειστές δομές, σε χώρους φροντίδας ευπαθών πληθυσμών, πληθυσμών αυξημένου κινδύνου.\nΟ ιός αυτός, όπου βρει ευκαιρία, μεταδίδεται πολύ εύκολα και ιδιαίτερα στις δομές υγείας. Εκεί συστήνεται αυξημένη επαγρύπνηση από τους υγειονομικούς, για να αναγνωριστούν ύποπτα περιστατικά. Στεναχωρούμαι να λέω πως απρόσεκτες συμπεριφορές όλων μας, οδηγούν σε εστιακές αναζωπυρώσεις. Εάν συνεχίσουμε έτσι, δεν θα ησυχάσουμε. Σε δύο πρόσφατες περιπτώσεις επιδημίας σε χώρους όπου δεν υπήρξε η αντίστοιχη επαγρύπνηση, που θα περιμέναμε από ευαισθητοποιημένους υγειονομικούς, έγινε το κακό.\nΔεν είναι δυνατόν να χαλαρώνουμε και να χάνουμε την επαγρύπνησή μας, να ανάβουν συνεχώς εστίες μετάδοσης. Η απρόσεκτη συμπεριφορά των λίγων, είναι άδικη για όλους όσοι προσέχουν. Όλα τα δεδομένα σε αυτή τη φάση, που η επιδημία στη χώρα μας υποχωρεί, τονίζουν την ανάγκη επαγρύπνησης σε όλους τους τομείς της κοινωνίας.\nΣήμερα τοποθετήθηκε οριστικά η Επιτροπή σχετικά με τη χρήση υφασμάτινων μασκών από το γενικό πληθυσμό για τη φάση της σταδιακής και ελεγχόμενης άρσης των μέτρων.\nΗ Επιτροπή υιοθέτησε συστάσεις σύμφωνες με τις οδηγίες του Ευρωπαϊκού Κέντρου Ελέγχου Λοιμώξεων, ώστε να δώσει ακόμα λιγότερες ευκαιρίες στον ιό να μεταδοθεί από ασυμπτωματικούς ανθρώπους ή ανθρώπους λίγο πριν παρουσιάσουν συμπτώματα, σε περιοχές όπου υπάρχει υψηλός συγχρωτισμός. Παραδείγματος χάριν, όχι σε ανοιχτούς χώρους αλλά σε κλειστούς χώρους, όπως τα Μέσα Μαζικής Μεταφοράς, σούπερ μάρκετ, φαρμακεία και άλλα.\nΑυτή η χρήση θα γίνει ταυτόχρονα με ειδική επικοινωνιακή στρατηγική, ώστε να μην γίνεται λάθος χρήση της μάσκας, να μην δίνεται η ψεύτικη αίσθηση ασφάλειας. Θα ακολουθήσουν περισσότερες οδηγίες σχετικά με αυτό το θέμα και τον τρόπο χρήσης των μασκών.\nΑπλά να πω εδώ, ότι όταν κάποιος χρησιμοποιεί τέτοιες μάσκες, θα πρέπει να καλύπτει πλήρως το πρόσωπο, δηλαδή τη μύτη και το στόμα. Να πλένει πάρα πολύ συχνά τα χέρια του με σαπούνι και νερό ή αλκοολούχο αντισηπτικό, πριν βάλει τη μάσκα ή όταν την αφαιρέσει. Να την αφαιρεί με συγκεκριμένο τρόπο, ώστε να μην αγγίζει τη μπροστινή επιφάνεια της μάσκας η οποία μολύνεται πολύ εύκολα.\nΕάν η μάσκα είναι μίας χρήσης, να την απορρίπτει με ασφαλή τρόπο. Εάν η μάσκα είναι επαναχρησιμοποιούμενη, να πλένεται όσο πιο συχνά μπορούμε με το σύνηθες απορρυπαντικό σε 60 βαθμούς Κελσίου. Και να γίνεται ασφαλής χρήση της μάσκας και να καταλαβαίνουμε τους κινδύνους από αυτή τη χρήση της μάσκας στην επόμενη φάση: το να μολυνθούμε χωρίς να θέλουμε με το άγγιγμα και την επαναχρησιμοποίηση της μάσκας, τη δυσκολία στην αναπνοή από τη χρήση της μάσκας και αυτή η λάθος συμπεριφορά, μια ψεύτικη αίσθηση ασφάλειας η οποία μας αποτρέπει από τα πιο σημαντικά μέτρα, που είναι η υγιεινή των χεριών και η διατήρηση της απόστασης, η αποφυγή του συνωστισμού και η χρήση της μάσκας μόνο σαν συμπληρωματικού μέσου στην επόμενη φάση, όπου θέλουμε να μηδενίσουμε, ει δυνατόν, τις ευκαιρίες μετάδοσης του ιού.\nΗ χρήση της μάσκας δεν καταργεί το απόλυτα απαραίτητο μέτρο το να αποφεύγουμε να αγγίζουμε το στόμα, τη μύτη και τα μάτια μας όσο μπορούμε περισσότερο. Καταλαβαίνετε, όταν κάποιος χρησιμοποιεί μια μάσκα πόσο πιο εύκολο μπορεί να γίνει αυτό και να μεταδώσει τον ιό, εάν δεν έχει χρησιμοποιήσει αντισηπτικό στο χέρι.\nΕπίσης η Επιτροπή συνεδρίασε σχετικά με μέτρα που αφορούν σε δομές υγείας, όπως για παράδειγμα η λειτουργία των τακτικών εξωτερικών ιατρείων και των τακτικών χειρουργείων, τα οποία σταδιακά θα αρχίσουν να λειτουργούν στην επόμενη φάση. Η Επιτροπή υιοθετεί οδηγίες με ειδικά κριτήρια ιεράρχησης, τα οποία θα αξιολογούνται από τις Επιτροπές Νοσοκομειακών Λοιμώξεων και τις τοπικές Επιτροπές του Νοσοκομείου. Και η Επιτροπή συνεχίζει αυτή τη στιγμή τη συζήτηση, σχετικά με την επέκταση των εργαστηριακών κριτηρίων διάγνωσης και άλλα θέματα.\nΤελειώνοντας, θέλω να τονίσω ότι συνεχίζουμε την επαγρύπνηση. Η κατάσταση παραμένει καλή, αλλά γρήγορα μπορεί να ξεφύγει, όπως φαίνεται από τις δύο τοπικές επιδημίες των τελευταίων 48 ωρών. Τυχόν άνοδος των κρουσμάτων στην κοινότητα, λόγω χαλάρωσης της επαγρύπνησής μας, θα είναι ένα τεράστιο βήμα πίσω. Δεν εφησυχάζουμε, δεν διακινδυνεύουμε να χάσουμε αυτά που κερδίσαμε. Πρέπει να περιορίσουμε ακόμα περισσότερο τη διασπορά του ιού. Σας ευχαριστώ.\nΝ. ΧΑΡΔΑΛΙΑΣ: Καλησπέρα και από την Πολιτική Προστασία. Κάθε μέρα, όπως βλέπετε και η σημερινή, παραμένει μια δύσκολη μέρα, όσο και αν φαίνεται πλέον ξεκάθαρο ότι μας φέρνει και πιο κοντά στη μερική άρση των μέτρων και στη σταδιακή και πολύ προσεκτική επιστροφή στην όποια νέα κανονικότητα.\nΤο γεγονός ότι τα αυστηρά, πρωτόγνωρα μέτρα που πήραμε νωρίς δούλεψαν, με την υπευθυνότητα που έδειξε η συντριπτική πλειοψηφία των πολιτών, μας επιτρέπει, όπως έχουμε πει επανειλημμένα, να συζητάμε για το πέρασμα στη επόμενη φάση.\nΚαι η επόμενη φάση θα είναι η σταδιακή επιστροφή στην καθημερινή κανονικότητα. Μια σταδιακή, αλλά ταυτόχρονα προσεκτική επιστροφή στην κανονικότητα. Γιατί αυτό θα χρειαστεί χρόνο και διατήρηση στο ακέραιο της κοινωνικής ευθύνης, καθώς η διαδικασία δεν θα είναι εύκολη.\nΕίναι ξεκάθαρο ότι και νέα κρούσματα θα έχουμε και νοσηλείες σε νοσοκομεία και ότι δυστυχώς θα χάνουμε και συνανθρώπους μας. Η νόσος, όπως λένε και οι ειδικοί, βεβαίως και βρίσκεται σε υποχώρηση στην Ελλάδα, αλλά δεν εξαλείφθηκε, δεν κερδίσαμε ακόμα τον πόλεμο. Βέβαια πετύχαμε μικρές νίκες, κερδίσαμε πολύτιμο χρόνο, θωρακίσαμε το σύστημα υγείας μας και σίγουρα έχουμε μια μεγάλη εμπειρία πλέον πώς να αντιμετωπίσουμε την κατάσταση.\nΟι μεγάλες όμως προκλήσεις είναι μπροστά μας. Μελετάμε το κάθε βήμα με βάση τις εισηγήσεις των επιστημόνων. Η Κυβέρνηση θα λάβει τις αποφάσεις, σταθμίζοντας όλα τα δεδομένα και οι ανακοινώσεις θα γίνουν στις αρχές της επόμενης εβδομάδας.\nΑυτό που μπορούμε να ανακοινώσουμε αυτή τη στιγμή είναι ότι τα περιοριστικά μέτρα που ισχύουν μέχρι τις 27 Απριλίου παρατείνονται κατά μία εβδομάδα, θα ισχύσουν δηλαδή μέχρι τις 4 Μαΐου και ότι η μετάβαση στη νέα κανονικότητα θα εξελιχθεί σε διαδοχικές φάσεις τους δύο επόμενους μήνες, το Μάιο και τον Ιούνιο και με αποστάσεις 14 ή και παραπάνω ημερών.\nΣε κάθε φάση θα αξιολογούνται οι επιπτώσεις στην υγεία του πληθυσμού και θα προχωρούμε βδομάδα με βδομάδα. Πιθανόν σε κάποιες περιπτώσεις να χρειαστεί φρένο ή και επιστροφή σε προηγούμενα μέτρα. Η εκτίμηση και η αξιολόγηση της κατάστασης θα είναι συνεχής.\nΤο βασικό μας μέλημα παραμένει σταθερό, αλλά και αδιαπραγμάτευτο και είναι η προστασία της υγείας των πολιτών και, πάνω και πέρα από ο,τιδήποτε άλλο, της ίδιας της ανθρώπινης ζωής. Όπως έγινε και μέχρι σήμερα, οι πολίτες θα γνωρίζουν την κατάσταση, θα ενημερώνονται για τις εξελίξεις και για κάθε απόφαση, έγκυρα και υπεύθυνα.\nΌσον αφορά στα επιχειρησιακά ζητήματα τώρα, θα ήθελα να σας ενημερώσω σχετικά με τις τελευταίες εξελίξεις στην περιοχή Νέας Σμύρνης Λάρισας. Για καθαρά προληπτικούς λόγους, αποφασίστηκε ότι ένα τμήμα του οικισμού, και πιο συγκεκριμένα οι περιοχές όπου ανιχνεύτηκαν τα κρούσματα, θα συνεχίσουν να παραμείνουν σε καραντίνα μέχρι τις 30 Απριλίου, για λίγες ακόμα ημέρες.\nΠρόκειται για την περιοχή που βρίσκεται ανάμεσα στην οδό Καραμανλή και την 110 Πτέρυγα Μάχης και την περιοχή που βρίσκεται στα οικοδομικά τετράγωνα που περικλείονται από τις οδούς Πλάτωνος, Δημοσθένους, Γοργία, Βοιωτίας, Αντιγόνης, Θεμιστοκλέους και Πλάτωνος. Θα ήθελα να τονίσω ότι πρόκειται για καθαρά προληπτικό μέτρο και ότι δεν υπάρχει κάποιος λόγος ιδιαίτερης ανησυχίας, με δεδομένο ότι και τα 115 δείγματα που ελήφθησαν χθες πόρτα-πόρτα από τον οικισμό ήταν όλα αρνητικά.\nΘα ήθελα επίσης να σας πληροφορήσω, ότι ολοκληρώνεται αύριο η περίοδος αναστολής λειτουργίας των υπαίθριων αγορών σε όλη την Περιφέρεια Θεσσαλίας. Μετά από σχετική επικοινωνία με την Περιφέρεια και τον Περιφερειάρχη κύριο Αγοραστό, αποφασίσαμε ότι δεν συντρέχει λόγος παράτασης του μέτρου και οι λαϊκές αγορές θα επαναλειτουργήσουν από το Σάββατο 25 Απριλίου τηρώντας, βέβαια, τα προβλεπόμενα μέτρα για την προστασία της Δημόσιας Υγείας και κυρίως, τα ιδιαίτερα μέτρα που διέπουν τη λειτουργία τους.\nΘα ήθελα επίσης να σας ενημερώσω, ότι αύριο ολοκληρώνεται η καραντίνα της Δημοτικής Ενότητας Μεσοποταμίας. Αντιμέτωποι με μία πρωτόγνωρη κατάσταση για τα σύγχρονα δεδομένα, όλοι οι εμπλεκόμενοι φορείς συμπεριφέρθηκαν με υποδειγματικό τρόπο. Για αυτό θα θέλαμε να ευχαριστήσουμε δημόσια, τόσο τη Δημοτική Αρχή, όσο και τους κατοίκους, για την υπομονή και τη συνεργασία τους όλες αυτές τις εβδομάδες και να τους ευχηθούμε ποτέ ξανά να μην χρειαστεί να αντιμετωπίσουν παρόμοιες καταστάσεις. Αργά ή γρήγορα θα βρεθώ κοντά τους, να τους σφίξω το χέρι και να μοιραστώ μαζί τους τα χαμόγελα περήφανων Ελλήνων, που έκρυψαν οι μάσκες όλες αυτές τις μέρες.\nΘα ήθελα να σας ενημερώσω ότι συνεχίζονται οι έλεγχοι των εισερχόμενων πτήσεων. Όποιος μπαίνει στης χώρα μας ελέγχεται. Χθες, έφτασαν στη χώρα μας δύο τακτικές πτήσεις με 157 επιβάτες συνολικά, οι οποίοι εξετάστηκαν σύμφωνα με την προβλεπόμενη διαδικασία και μόνο ένα τεστ προέκυψε θετικό.\nΣυνολικά σε ένα μήνα, από τις 20 Μαρτίου μέχρι τις 20 Απριλίου, έχουν εξεταστεί για κορονοϊό οι επιβάτες 36 πτήσεων εξωτερικού, συνολικά 2.928 άτομα. Το 97,81% των τεστ βγήκε αρνητικό και μόλις το 2,19% θετικό.\nΟι επιβάτες των οποίων το τεστ βγήκε θετικό, παρέμειναν στο ξενοδοχείο όπου είχαν μεταφερθεί και για τις 14 μέρες της καραντίνας τους, ενώ οι υπόλοιποι των οποίων τα τεστ ήταν αρνητικά, είχαν τη δυνατότητα να ολοκληρώσουν την καραντίνα τους στον τόπο διαμονής που είχαν δηλώσει, όπου και ελέγχονταν ως προς την τήρηση του κατ’ οίκον περιορισμού τους.\nΣχετικά με το Δήμο Ερμιονίδας και τα 177 τεστ, όπως γνωρίζετε, ήταν αρνητικά. Άρα, φαίνεται να μην υπάρχει διασπορά στην κοινότητα. Η περιοχή, βεβαίως, παραμένει σε περιοριστικούς όρους μετακίνησης για προληπτικούς λόγους και με δεδομένο το επιδημιολογικό φορτίο στη δομή αιτούντων ασύλου στην περιοχή.\nΣυνεχίζουμε να έχουμε καθημερινά στραμμένη την προσοχή μας εκεί και καλούμε τους κατοίκους, ιδιαίτερα αυτούς που ανήκουν στις ευπαθείς ομάδες, να παραμείνουν ψύχραιμοι και νηφάλιοι, αλλά να παραμείνουν στα σπίτια τους και να αποφύγουν κάθε μη αναγκαία μετακίνηση.\nΤέλος, τις τελευταίες σχεδόν 20 ώρες σήμανε συναγερμός και στο Υπουργείο Υγείας, στον ΕΟΔΥ και στην Πολιτική Προστασία, σε σχέση με δύο περιπτώσεις κρουσμάτων σε δομές υγείας στα δυτικά προάστια και στα νότια προάστια.\nΧθες το βράδυ είχαμε ένα κρούσμα θετικό, το οποίο κατέληξε σήμερα το πρωί νομίζω, σε δομή υγείας με 300 τροφίμους και 170 εργαζομένους. Βρεθήκαμε από την πρώτη στιγμή με τα κλιμάκια του ΕΟΔΥ και της Γενικής Γραμματείας μαζί με τον κύριο Τσιόδρα και τον Πρόεδρο του ΕΟΔΥ στη δομή.\nΧθες ολοκληρώσαμε την δειγματοληψία σε 130 περίπου εργαζομένους και σήμερα έγινε η δειγματοληψία σε όλους τους τροφίμους. Περιμένουμε τα σχετικά αποτελέσματα. Μέχρι τώρα στα 92 πρώτα αποτελέσματα που αφορούσαν τους εργαζομένους, και τα 92 ήταν αρνητικά.\nΣήμερα το μεσημέρι, παρακολουθώντας μια κατάσταση να εξελίσσεται τις τελευταίες ώρες σε πολύ συγκεκριμένη δομή υγείας στην περιοχή των δυτικών προαστίων, και με βάση τα δείγματα που είχαμε πάρει, είχαμε περίπου νομίζω 28 κρούσματα, 13 κρούσματα που αφορούσαν σε τροφίμους του συγκεκριμένου κέντρου, 11 που αφορούσαν τους εργαζομένους και 4 κρούσματα τα οποία ήταν εκείνα βάσει των οποίων σήμανε ο συναγερμός στη Γενική Γραμματεία Πολιτικής Προστασίας.\nΒρεθήκαμε στην δομή με τον κύριο Τσιόδρα σήμερα. Η δομή τέθηκε σε καραντίνα, στεγανοποιήθηκε. Έχει τοποθετηθεί υπεύθυνος επιστημονικός και υπεύθυνος διοικητικός. Ταυτόχρονα, παρακολουθούμε και τα υπόλοιπα δείγματα, έχουμε άλλα 45 δείγματα να πάρουμε μέχρι το βράδυ. Όλες οι απαραίτητες κινήσεις που χρειάζονταν για να μπορέσουμε να διαφυλάξουμε την υγεία των υπόλοιπων τροφίμων – και αυτών που νοσούν και αυτών οι οποίοι βρέθηκαν αρνητικοί – και όλες οι απαραίτητες ιχνηλατήσεις είναι σε εξέλιξη.\nΟι επιστημονικά υπεύθυνοι θα ελεγχθούν και θα ελεγχθούν και πειθαρχικά και ποινικά σε σχέση με τα πραγματικά περιστατικά και, κυρίως, για πιθανές ευθύνες ή αμέλεια στην τήρηση των διαδικασιών.\nΠρέπει να είναι ξεκάθαρο, το τόνισε ο κύριος Τσιόδρας, το τονίζουν όλοι οι επιδημιολόγοι μας, όλοι οι επιστήμονές μας. Πρέπει να είναι ξεκάθαρο ότι εκπτώσεις στην άσκηση των καθηκόντων όλων όσοι διαχειρίζονται ανθρώπινη ζωή, δεν πρόκειται να υπάρξουν για κανέναν.\nΠαρακολουθούμε τα δεδομένα. Καλούμε όλους όσοι εργάζονται σε τέτοιου είδους δομές να εφαρμόσουν κάθε πρωτόκολλο, να πάρουν κάθε μέτρο. Σε κάθε περίπτωση, πρέπει να είναι αντιληπτό ότι η σχέση ευθύνης απέναντι στην ανθρώπινη ζωή είναι αδιαπραγμάτευτη.\nΌπως βλέπετε, ο αγώνας συνεχίζεται καθημερινά. Σε όλη τη χώρα, σε κάθε περιοχή δίνουμε μικρές και μεγάλες μάχες, για να μην επιτρέψουμε τίποτα να θέσει σε κίνδυνο τη μοναδική προσπάθεια που έχει κάνει ο ελληνικός λαός.\nΌπως είναι αντιληπτό, η αντίστροφη μέτρηση για την επιστροφή στην κανονικότητα φαίνεται να έχει ήδη ξεκινήσει. Σύντομα θα αρχίσουμε να κάνουμε τα πρώτα βήματα προς μία νέα καθημερινότητα.\nΗ συνέχεια της πορείας μας θα έχει και αυτή δυσκολίες. Αν όμως συνεχίζουμε να δείχνουμε την ίδια υπευθυνότητα και πειθαρχία, θα μπορέσουμε να τις υπερβούμε.\nΜέχρι όμως να ξεκινήσει η επόμενη φάση της προσπάθειάς μας, μέχρι τις 4 Μαΐου που ισχύουν τα μέτρα, συνεχίζουμε να τα τηρούμε απαρέγκλιτα, χωρίς δικαιολογίες, χωρίς εκπτώσεις, χωρίς εξαιρέσεις.\nΜένουμε σπίτι, δεν μετακινούμαστε άσκοπα. Σε λίγες ημέρες βγαίνουμε επιτέλους νικητές. Σας ευχαριστώ.\nΣΥΝΤΟΝΙΣΤΗΣ: Ευχαριστούμε, κύριε Χαρδαλιά. Να περάσουμε σε ερωτήσεις.\nΑ. ΣΤΑΘΑΚΟΥ: Κύριε Καθηγητά, ποια είναι η εκτίμηση για την πορεία των ασθενών με κορονοϊό μετά τη νοσηλεία τους και πώς θα γίνει η παρακολούθησή τους; Θεράποντες ιατροί έχουν παρατηρήσει ότι ένας αριθμός ασθενών που νοσηλεύτηκαν, ακόμα και εκτός ΜΕΘ, εμφάνισε επιπλοκές, όπως θρομβώσεις, μικροεμφράγματα, επιβάρυνση της αναπνευστικής λειτουργίας, ακόμα και νοητική έκπτωση στις μεγαλύτερες ηλικίες. Τεκμηριώνονται αυτές οι παρατηρήσεις από τα διεθνή δεδομένα; Ποιες είναι οι εκτιμήσεις για τη νοσηρότητα των αποθεραπευμένων ασθενών και την πιθανότητα μόνιμων βλαβών μετά τη νόσηση από τη λοίμωξη;\nΣ. ΤΣΙΟΔΡΑΣ: Ναι, ευχαριστώ για την ερώτηση. Είναι κάτι για το οποίο έχουμε ξαναμιλήσει. Σίγουρα είναι μια νόσος η οποία όσο πιο σοβαρά την περνά κανείς, αφήνει τα υπολείμματά της και θα πρέπει να υπάρχει συνεχής ιατρική παρακολούθηση.\nΒεβαίως για θέματα που αφορούν ακόμα και μυοσκελετική αποκατάσταση και φυσιοθεραπεία αυτών των ανθρώπων οι οποίοι νοσηλεύονται στις μονάδες. Θέματα που αφορούν νοητική δυσλειτουργία, ιδιαίτερα σε αυτούς που μπορεί να έχουν εμφανίσει και νευρολογικές επιπλοκές, όπως αυτές που σας έχω αναφέρει στο παρελθόν. Θρομβώσεις οι οποίες μπορεί να έχουν σχέση με την κατάκλιση στο νοσοκομεία και είναι όλο και περισσότερο μια σημαντική επιπλοκή της νόσου. Γύρω στο 30% των ασθενών εμφανίζουν αυτή την επιπλοκή και ήδη τους θεραπεύουμε με προληπτική χορήγηση αντιπηκτικών και θεραπευτική χορήγηση αντιπηκτικών, αν αυτό χρειαστεί ή παρατηρηθεί θρόμβωση στα νοσοκομεία μας.\nΚαι φυσικά παρακολούθηση και για άλλες επιπλοκές, όπως μια υπολειπόμενη αναπνευστική δυσλειτουργία ή καρδιακές επιπλοκές ή άλλες επιπλοκές για τον ίδιο λόγο, έχουν αναφερθεί νεφρολογικές επιπλοκές και άλλες συστηματικές επιπλοκές.\nΆρα χρειάζεται προσοχή, έχει δίκιο η δημοσιογράφος. Στην Πατρίδα μας, η παρακολούθηση γίνεται από τους θεράποντες ιατρούς και περιμένουμε με πολύ ενδιαφέρον την καταγραφή, τη συστηματική καταγραφή από το μητρώο ασθενών το οποίο λειτουργεί αυτή την περίοδο, για να δούμε και την αποθεραπεία αυτών των αρρώστων και την τελική τους έκβαση.\nΈχουμε καλά αποτελέσματα, δεν είναι τόσο κακά όσο είναι σε κάποιες χώρες, στις οποίες το σύστημα υγείας υπερφορτώθηκε. Ίσως να είδατε δεδομένα, δημοσιεύθηκε εχθές μια μεγάλη μελέτη με περισσότερους από 5.000 ασθενείς, που ήταν κάπου 300 και παραπάνω σε Μονάδα Εντατικής Θεραπείας στη Νέα Υόρκη και το 88% πέθανε. Για να καταλάβετε για τι ποσοστά θνητότητας μιλάμε.\nΠόσοι ασθενείς πεθαίνουν από αυτούς που μπαίνουν στη μονάδα με αναπνευστική ανεπάρκεια; Γύρω στο 40% με 50%, άρα από πού προέκυψε αυτό το 88%; Όταν υπερφορτώνεται ένα σύστημα υγείας, δεν μπορεί να αποδώσει και εξετάζεται πάρα πολύ στενά το τι οδηγεί σε μεγαλύτερα ποσοστά θανάτου αυτούς τους ανθρώπους. Αν είναι βιολογικός ο λόγος, αν έχει να κάνει με την ανοσία και το πώς συμπεριφέρεται ο ιός ή από την υπερφόρτωση των συστημάτων υγείας.\nΑντίστοιχα ποσοστά είχε και περιοχή του Γουχάν και κάποιες περιοχές στην Ιταλία. Νομίζω θέλει προσοχή, μαθαίνουμε. Όσο περισσότερο μελετούμε αυτό τον ιό, τόσο περισσότερα μαθαίνουμε για αυτό και είναι ακόμα ένας λόγος για να έχουμε αυξημένη επαγρύπνηση και σαν πολίτες να μην εκτεθούμε στον ιό και να μην εκθέσουμε άλλους στον ιό, αλλά και σαν άνθρωποι οι οποίοι πέρασαν τον ιό να συνεχίσουμε την ιατρική παρακολούθηση.\nΔ. ΠΡΟΚΟΠΗ: Κύριε Καθηγητά, είπατε ότι δεν υπάρχει επιστημονικό «υγειονομικό διαβατήριο» για ελεύθερη μετακίνηση. Στον μαζικό διαγνωστικό έλεγχο είναι δυνατό σε δεύτερη φάση να ενταχθούν και οι τουρίστες; Θα προτιμηθεί η καραντίνα των 14 ημερών για όλους όσοι εισέρχονται στη χώρα το καλοκαίρι ή εξετάζετε να μην ανοίξει ο εξωτερικός τουρισμός για να μην διακινδυνεύσει η Δημόσια Υγεία;\nΣ. ΤΣΙΟΔΡΑΣ: Νομίζω εικασίες είναι και αυτή τη στιγμή υπάρχει μια αβεβαιότητα και σε αυτό το θέμα, δηλαδή τι θα μπορούσε να χρησιμοποιηθεί για να ταξιδέψει κανείς ελεύθερα από μια χώρα σε άλλη. Από ό,τι ξέρω, γίνονται συζητήσεις σε επίπεδο Υπουργών Τουρισμού σε όλη την Ευρωπαϊκή Ένωση.\nΕίναι ένα ειδικό θέμα το οποίο εξετάζουμε και εμείς στην Επιτροπή και ειδική υποεπιτροπή θα το συζητήσει, άνθρωποι οι οποίοι ασχολούνται με αυτό που ονομάζουμε ταξιδιωτική ιατρική, αλλά και κριτήρια που κάποιος να θεωρείται άνοσος.\nΌπως ξέρετε έχει τοποθετηθεί πρόσφατα ο Παγκόσμιος Οργανισμός Υγείας τις τελευταίες μέρες, ότι έχουμε ελλιπή επιστημονικά δεδομένα στο τι σημαίνει ανοσία, στο τι σημαίνει η παρουσία θετικών αντισωμάτων και αν αυτό προστατεύει ή όχι από τον ιό.\nΕίναι νωρίς για να απαντήσουμε με βεβαιότητα τι θα είναι το σωστό και ποιο κριτήριο θα μπορούσε να χρησιμοποιηθεί, ώστε να επιτραπεί μία ελεγχόμενη είσοδος και έξοδος από μία χώρα της Ευρωπαϊκής Ένωσης. Δεν είναι κάτι ορατό, τουλάχιστον για τον επόμενο μήνα. Θεωρώ ότι ίσως έχουμε περισσότερα επιστημονικά δεδομένα, για να πούμε με σαφήνεια τι θα μπορούσε να χρησιμοποιηθεί σαν κριτήριο, στο τέλος του Μαΐου. Αλλά αυτή τη στιγμή δεν έχουμε επιστημονικά δεδομένα να απαντήσουμε αυτό το ερώτημα.\nΘα είχατε δει, ίσως ακούσει στην πρώτη φάση της επιδημίας πολλές χώρες οι οποίες ζήταγαν από ανθρώπους οι οποίοι ταξίδευαν σε αυτές να έχουν αρνητικό τεστ και να το έχουν στα χέρια τους με ένα ιατρικό πιστοποιητικό, ώστε όταν έμπαιναν σε μία χώρα να πιστοποιείται ότι είναι αρνητικοί στην παρουσία του ιού. Αυτοί οι άνθρωποι έμεναν μετά καραντίνα 14 ημέρες σε ειδικές δομές της χώρας. Όπως καταλαβαίνετε, κάτι τέτοιο δεν μπορεί να ισχύσει στον τουρισμό.\nΆρα αυτό είναι το μοναδικό δεδομένο από την πρώτη φάση της επιδημίας. Για τη δεύτερη φάση νομίζω είναι νωρίς να μιλάμε ακόμα για τουρισμό και το πώς θα λειτουργήσει ο τουρισμός.\nΒ. ΑΓΓΟΥΡΙΔΗ: Κύριε Χαρδαλιά και κύριε Τσιόδρα, μετά την εμφάνιση κρουσμάτων σε δομές προσφύγων και μεταναστών και την επικείμενη μεταφορά, σύμφωνα με τον κύριο Μηταράκη, περισσότερων από 2.000 ατόμων από δομές νησιών τον Απρίλιο στην ενδοχώρα, εξετάζεται η εφαρμογή στρατηγικής μαζικότερων εξετάσεων σε αυτούς τους πληθυσμούς; Πρόκειται να εξετάσετε όσους αναχωρήσουν από τις δομές των νησιών για την ηπειρωτική Ελλάδα;\nΣ. ΤΣΙΟΔΡΑΣ: Νομίζω οποιαδήποτε μετακίνηση γίνεται πάντα με γνώμονα την προστασία της Δημόσιας Υγείας και των ευπαθών ομάδων. Όπως ξέρετε, είναι ευάλωτοι πληθυσμοί και μέσα σε αυτούς τους ευάλωτους πληθυσμούς υπάρχουν και ευπαθείς ομάδες, ηλικιωμένοι άνθρωποι με χρόνια νοσήματα.\nΝομίζω στα πλαίσια αυτά έχουν κανονιστεί οι μετακινήσεις, οι οποίες θα γίνονται σε ξεχωριστές δομές, από κλειστές δομές που δεν υπάρχει γνωστή κυκλοφορία του ιού.\nΆρα, μία στρατηγική η οποία έχει συζητηθεί και από ό,τι με πληροφόρησαν οι υπεύθυνοι του ΕΟΔΥ θα εφαρμοστεί σε αυτούς τους πληθυσμούς, θα είναι ο προσεκτικός έλεγχος, το screening με θερμομέτρηση και ο έλεγχος με συγκεκριμένα κριτήρια των ανθρώπων που εμφανίζουν το παραμικρό σύμπτωμα της νόσου, οι οποίοι βέβαια και θα απομονώνονται και δεν θα τους επιτραπεί η μετακίνηση.\nΤο άλλο που θα γίνεται άμα τη μετακινήσει τους και την εγκατάστασή τους σε μία νέα περιοχή, θα είναι η προσεκτική επιδημιολογική επιτήρηση αυτής της περιοχής και η τυχόν γεωγραφική επέκταση της επιδημίας, ώστε να προτεραιοποιούνται αυτοί οι πληθυσμοί για έλεγχο.\nΕίναι πάρα πολύ σημαντικό να αναγνωρίζουμε αυτούς τους πληθυσμούς, σαν ένα πληθυσμό στον οποίο θα εφαρμοστεί μαζικός εργαστηριακός έλεγχος στην επόμενη φάση, ένας πληθυσμός προτεραιότητας για τον οποίο μας απασχολεί πάρα πολύ η μεταδοτικότητα του ιού. Και είναι πάρα πολύ εύκολη σε αυτούς τους πληθυσμούς, γιατί ο ιός μεταδίδεται εύκολα σε κλειστές δομές και θα πρέπει να υπάρχει πολύ πολύ αυξημένη επαγρύπνηση, όπως μας έδειξαν και οι πρόσφατες επιδημίες σε τέτοιους πληθυσμούς και στην Πατρίδα μας.\nΝ. ΧΑΡΔΑΛΙΑΣ: Νομίζω καλύφθηκα. Όποτε προκύψουν αυτές οι μετακινήσεις τις επόμενες εβδομάδες θα γίνουν με ξεκάθαρους όρους προστασίας και διαφύλαξης της Δημόσιας Υγείας.\nΚαι αφορά σε ομάδες πολιτών σε αυτές τις δομές, οι οποίες είναι ευπαθείς, έχουν υποκείμενα νοσήματα, είναι μεγάλης ηλικίας και με μόνο γνώμονα την προστασία τους.\nΚ. ΖΑΚΥΝΘΙΝΟΣ: Κύριε Τσιόδρα, σύμφωνα με τα αποτελέσματα νεότερης έρευνας που διεξήχθη σε 368 ασθενείς στις Ηνωμένες Πολιτείες της Αμερικής καταγράφηκαν περισσότεροι θάνατοι σε θεραπεία με βάση την υδροξυχλωροκίνη έναντι της τυπικής φαρμακευτικής αγωγής. Την ίδια στιγμή, περίπου το 22% εκείνων που έλαβαν υδροξυχλωροκίνη συνδυαστικά με αζιθρομυκίνη απεβίωσαν. Η μελέτη αυτή αλλάζει τα τρία θεραπευτικά πρωτόκολλα για την αντιμετώπιση επιβεβαιωμένου κρούσματος που έχει εγκρίνει ο ΕΟΔΥ στην Ελλάδα; Είναι τελικά ασφαλής η θεραπευτική προσέγγιση;\nΣ. ΤΣΙΟΔΡΑΣ:Ναι, χρειάζεται πάρα πολλή προσοχή. Δεν έχουμε κάποιο τέτοιο σήμα με τα μέχρι τώρα δεδομένα στην Ελλάδα. Αυτό που έχω να πω είναι ότι όντως το Εθνικό Ίδρυμα Υγείας, έβγαλε χθες κάποιες ανακοινώσεις για το συνδυασμό χλωροκίνης με αζιθρομυκίνη και την πιθανή αυξημένη καρδιοτοξικότητα ανθρώπων που παίρνουν αυτό το συνδυασμό. Το θέμα συζητείται στην Επιτροπή, μπορεί να συζητείται και αυτή την ώρα που μιλάμε, γιατί έχει τεθεί στην ατζέντα της Επιτροπής να συζητηθεί.\nΘα πω εδώ ότι χρειάζεται επαγρύπνηση οποτεδήποτε χρησιμοποιείς μία καινούρια θεραπεία, ιδιαίτερα μία θεραπεία που μπορεί να έχει μία καρδιοτοξικότητα. Το γνωρίζαμε από την αρχή αυτό και είναι σε επιφυλακή οι γιατροί μας και παρακολουθούν τους ασθενείς με ηλεκτροκαρδιογράφημα.\nΠαράλληλα, να πω ότι οι περισσότερες μελέτες που δείχνουν καρδιοτοξικότητα χρησιμοποιούν μεγαλύτερες δόσεις χλωροκίνης. Επίσης, οι περισσότερες μελέτες που χρησιμοποιούν χλωροκίνη, ιδιαίτερα σε περιοχές των Ηνωμένων Πολιτειών, δεν τη χρησιμοποιούν από την αρχή. Τη χρησιμοποιούν σε ήδη επιβαρυμένα περιστατικά, στα οποία ο ιός κατά κάποιο τρόπο έχει προχωρήσει και μπορεί να σχετίζονται με μεγαλύτερη καρδιοτοξικότητα αλλά και μεγαλύτερες επιπλοκές, ακόμα και το θάνατο ο οποίος δεν οφείλεται βέβαια στα φάρμακα που παίρνει, οφείλεται στην επιπλοκή της νόσου.\nΔημοσιεύτηκε ταυτόχρονα, σήμερα ή εχθές, μία μεγάλη μελέτη από την ομάδα των Γάλλων η οποία δείχνει πολύ θετικά αποτελέσματα από αυτό το συνδυασμό, της τάξεως του 90+%\nΆρα είμαστε σε επιφυλακή, παρακολουθούμε τις εξελίξεις. Ενδεχομένως να είναι σωστό επιστημονικά το να μην συνδυάζει κανείς τα δύο φάρμακα, ιδιαίτερα σε επιβαρυμένους ασθενείς ή ασθενείς με καρδιολογικό ιστορικό, ώστε να αποφεύγει καρδιοτοξικότητα και είναι κάτι στο οποίο θα τοποθετηθεί η Επιτροπή μας, ενδεχομένως και σήμερα το βράδυ, γιατί είναι στη σημερινή ατζέντα.\nΕ. ΤΖΙΒΡΑ: Σε δομές φιλοξενίας προσφύγων σε Κρανίδι και Μαλακάσα, η ολιγωρία των αρμόδιων αρχών οδήγησε στην πρώτη περίπτωση σε εκτεταμένη διασπορά του ιού και στη δεύτερη στο να μπει σε καραντίνα ένα ολόκληρο τμήμα της. Στο ΚΥΤ στη Μόρια, 20.000 άνθρωποι παίρνουν νερό 4 φορές την ημέρα, με 1,5 λίτρο πρέπει να ξεδιψάσουν, να πλύνουν χέρια και ρούχα. Γιατί υπάρχει ολιγωρία στη λήψη μέτρων υγιεινής και πρόληψης σε όλες τις δομές, όπως συχνή απολύμανση, εξασφάλιση καθαρού και ζεστού νερού, αποφυγή συγχρωτισμού, δημιουργία εξοπλισμένων ιατρείων στελεχωμένων με υγειονομικό προσωπικό; Γιατί δεν οργανώνεται ο απεγκλωβισμός αυτών των ανθρώπων ώστε να διασφαλιστούν και οι κατάλληλες συνθήκες υγιεινής;\nΝ. ΧΑΡΔΑΛΙΑΣ: Αυτά είναι ερωτήματα τα οποία το καθ’ ύλην αρμόδιο είναι το Υπουργείο Μετανάστευσης. Αλλά σε κάθε περίπτωση, νομίζω ότι συντριπτικά ακολουθούνται οι οδηγίες που έχει δώσει και ο ΕΟΔΥ για αυτές τις περιπτώσεις. Και μάλιστα, όπως χρειάστηκε και στη Μαλακάσα και στη Ριτσώνα και στο Κρανίδι, να ενεργοποιηθεί το επιχειρησιακό μας σχέδιο που αφορά στη μη επέκταση και διασπορά του πληθυσμού, έγινε με τη σχετική επιτυχία και ταυτόχρονα με τον απόλυτο σεβασμό στους ανθρώπους των δομών και σε συνεννόηση μαζί τους.\nΣ. ΤΣΙΟΔΡΑΣ: Αν μου επιτρέπετε να πω και εγώ ένα σχόλιο, ότι είναι πάρα πολύ σημαντικό να γίνονται αυτά που λέει η δημοσιογράφος. Δεν είναι δυστυχώς οι ιδανικές συνθήκες αυτή τη στιγμή στους περισσότερους χώρους φιλοξενίας προσφύγων, το γνωρίζουμε αυτό. Είναι ένα υπαρκτό πρόβλημα σε όλες τις δομές φιλοξενίας προσφύγων σε όλο τον κόσμο και στην Πατρίδα μας.\nΟι συνθήκες υγιεινής φυσικά και δεν είναι αυτές που θα θέλαμε να είναι. Επενδύουμε στο να γίνουν καλύτερες, χρειάζεται συστηματική προσέγγιση και συνεχής προσέγγιση σε αυτά τα θέματα, υπάρχει οργανωμένη ομάδα η οποία ασχολείται συνεχώς με αυτά.\nΟπωσδήποτε όμως, όσο καλύτερες οι συνθήκες υγιεινής τόσο περισσότερο δεν θα ευνοείται η μετάδοση τέτοιων μεταδοτικών ιών. Είναι ευθύνη όλων μας, είναι ευθύνη και των Υπουργείων τα οποία ασχολούνται με το θέμα το μεταναστευτικό και νομίζω γίνεται μια τεράστια προσπάθεια και αποσυμφόρησης αυτών των χώρων, είδατε, ακούσατε προηγουμένως, για αυτή τη δυνατή προσπάθεια να φύγουν κόσμος, ευπαθείς ομάδες από αυτές τις δομές και να εξασφαλιστούν όσο το δυνατόν καλύτερες συνθήκες υγιεινής.\nΚάθε λίγο που προστίθεται σε αυτό λιθαράκι, λιθαράκι, κάνει τις ζωές εκεί πέρα και την υγιεινή εκεί πέρα λίγο καλύτερη. Είναι παράγοντας ο οποίος επιδρά αρνητικά στη διασπορά του ιού.\nΔ. ΒΛΕΠΑΚΗ: Κύριε Τσιόδρα και κύριε Χαρδαλιά, καθώς βαδίζουμε σε αποκλιμάκωση των μέτρων αυτό σημαίνει ότι θα ανοίξουν για τους πιστούς και πάλι οι εκκλησίες και πότε; Θα τελούνται λειτουργίες που έχουν και τη Θεία Μετάληψη ή θα επιτραπεί μόνο η ατομική προσευχή με μέτρα προστασίας; Δεδομένου ότι πολλοί από τους πιστούς είναι ηλικιωμένοι που ανήκουν σε ευπαθείς ομάδες που, όπως έχετε πει κύριε Τσιόδρα, πολλές φορές είναι οι άνθρωποι που πρέπει να προστατεύσουμε και για τους οποίους θα αρθούν τελευταία τα μέτρα\nΣ. ΤΣΙΟΔΡΑΣ: Νομίζω αυτό ακόμα νωρίς είναι να το συζητήσουμε. Θεωρώ ότι θα πρέπει να υπάρχουν οι κανόνες και οι αποστάσεις ασφαλείας που επικρατούν και σε άλλους χώρους.\nΣυζητείται στην Επιτροπή και θα συζητηθεί από την Επιτροπή και θα τοποθετηθεί η Επιτροπή με σαφήνεια στην εισήγησή της για χώρους λατρείας, οι οποίοι θα αφορούν βέβαια όχι μόνο τους ορθόδοξους ναούς, αλλά και όλους τους χώρους λατρείας στη χώρα. Και θα γίνεται με τους συγκεκριμένους κανόνες ασφαλείας, τόσο για ατομική προσευχή, όσο και για την Θεία Λειτουργία.\nΝομίζω δεν θα πρέπει να προσεγγίζουμε θέματα ευπαθών ομάδων για τους χώρους λατρείας, αυτά είναι σαφή, έχουμε τοποθετηθεί σαφώς για αυτά τα θέματα. Ούτε να τοποθετούμαστε για θέματα πίστης των ανθρώπων. Εμάς μας ενδιαφέρει η συνάθροιση, ο συνωστισμός και νομίζω αυτό θα γίνει με τους κανόνες που πρέπει να γίνει και θα γίνει με εισήγηση της Επιτροπής.


CC Cream SPF 30 Light - Foundation Cream SPF-30 - 30ml\nΑρχική σελίδα / ΑΙΣΘΗΤΙΚΗ / Κρέμες Προσώπου Αντιγήρανσης (Αντιρυτιδικές) / CC Cream SPF 30 Light – Foundation Cream SPF-30 – 30ml\nCC Cream SPF 30 Light - Foundation Cream SPF-30 - 30ml ποσότητα\nΗ κρέμα CC Cream συνδυάζει αντιγηραντικά ενεργά συστατικά για ορατά και γρήγορα αποτελέσματα. Η νέα αυτή καταπληκτική κρέμα λειαίνει λεπτές γραμμές και ρυτίδες, δίνει ομοιόμορφή όψη στην επιδερμίδα και προσφέρει αντιγηραντική προστασία σε ένα μόνο βήμα! Καλύπτει τέλεια δυσχρωμίες και πανάδες και λειαίνει τις ρυτίδες. Το δέρμα είναι ορατά πιο ομοιόμορφο και λαμπερό. Επιπλέον λευκαίνει τις πανάδες και δυσχρωμίες που προκαλεί το πέρασμα του χρόνου. Αντιηλιακά\nΚωδικός προϊόντος: J2700 Κατηγορίες: Κρέμες Προσώπου Αντιγήρανσης (Αντιρυτιδικές), JANSSEN COSMETICS, Make Up, ΑΙΣΘΗΤΙΚΗ, Αντιηλιακά Ετικέτες: αντηλιακά, αντηλιακή κρέμα, ενυδάτωση, επαγγελματική περιποίηση, επαγγελματικό αποτέλεσμα


Δ. Αθηναίων «Φτιάχνουμε μια Αθήνα καθαρή!» -\nΔ. Αθηναίων «Φτιάχνουμε μια Αθήνα καθαρή!»\nΟ Δήμαρχος Αθηναίων κ. Γιώργος Καμίνης με επιστολή του προς τον Πρόεδρο του ΕΕΑ κ. Γιάννη Χατζηθεοδοσίου τον ενημερώνει για τη μάχη που δίνει ο Δήμος για μια Αθήνα καθαρή και για την αντιμετώπιση της παραβατικότητας .\nΑγαπητέ κύριε Χατζηθεοδοσίου,\nΗ καθαριότητα στην Αθήνα, όπως ξέρετε, είναι μια δύσκολη μάχη. Στον δήμο Αθηναίων τη δίνου με κάθε μέρα.\nΚαταφέραμε να κρατήσουμε την πόλη όρθια, στις πιο δύσκολες κοινωνικές και οικονομικές συνθήκες, με τις επιπτώσεις της κρίσης, τα κλειστά μαγαζιά, την αύξηση του αριθμού των αστέγων καθώς και των φαινομένων παραβατικότητας στην καρδιά της πόλης να επιβαρύνουν την εικόνα της Αθήνας. Το μειωμένο προσωπικό της Διεύθυνσης Καθαριότητας ολοκληρώνει καθημερινά 180 προγράμματα αποκομιδής, από 11.500 σημεία σε όλη την πόλη, η οποία φιλοξενεί περισσότερους από 660.000 κατοίκους και υποδέχεται πια 5 εκατομμύρια τουρίστες κάθε χρόνο.\nΗ Αθήνα γνωρίζει μια ξεχωριστή δυναμική τα τελευταία δύο χρόνια, αξιοποιώντας τον πολιτισμό μαζί με τον τουρισμό, ως μοχλούς ανάπτυξης και προβολής της πόλης. Ο δήμος Αθηναίων, έχοντας αναπτύξει μια στοχευμένη στρατηγική και ισχυρές συμμαχίες με επιχειρήσεις, ιδρύματα και φορείς της πόλης, έχει συμβάλει ουσιαστικά στην ανάδειξη της Αθήνας ως σύγχρονου πολιτιστικού προορισμού, αυξάνοντας θεαματικά τον αριθμό των επισκεπτών και, κατ' επέκταση, τις θέσεις απασχόλησης. Η πόλη μας, τον περασμένο Σεπτέμβριο, βραβεύτηκε ως ο καλύτερος ανερχόμενος προορισμός πολιτισμού για το 2017 από το Leading Destinations Award, τα λεγάμενα και «Όσκαρ των Μουσείων».\nΗ προσπάθειά μας να αντεπεξέλθουμε στις αυξημένες ανάγκες καθαριότητας, ευταξίας και βελτίωσης της εικόνας της πόλης, τόσο για τους κατοίκους όσο και για τους επισκέπτες, τώρα κορυφώνεται. Ανανεώνουμε τους κάδους και τα οχήματα καθαριότητας σε ποσοστό μεγαλύτερο του 40%, εκσυγχρονίζουμε υποδομές και ενισχύουμε δραστικά την καθημερινή λειτουργία της υπηρεσίας καθαριότητας στον δήμο Αθηναίων.\nΠερισσότεροι από 4.500 νέοι κάδοι, μέσα σε 1 χρόνο, συμπληρώνουν το υφιστάμενο δίκτυο και αντικαθιστούν φθαρμένους κάδους.\nΠερισσότερα από 40 νέα οχήματα, πλυστικά και απορριμματοφόρο βγαίνουν στους δρόμους και αυξάνουν τα καθημερινά δρομολόγια αποκομιδής.\nΟ Σταθμός Μεταφόρτωσης Απορριμμάτων, που άρχισε να λειτουργεί από τον Ιούνιο του 2017, υποδέχεται καθημερινά έως 140 τόνους απορριμμάτων.\nαπελευθερώνει οχήματα και προσωπικό, καθιστώντας δυνατή την αποκομιδή απορριμμάτων έως και 3 φορές την ημέρα στις επιβαρυμένες περιοχές της πόλης.\n17 βυθιζόμενοι κάδοι απορριμμάτων, έχουν ήδη εγκατασταθεί στις γειτονιές της Αθήνας. Αντικαθιστούν 500 συμβατικούς κάδους, εξασφαλίζοντας περισσότερο ελεύθερο δημόσιο χώρο, ελεύθερα πεζοδρόμια, πιο καθαρές και περυιοιημένες γειτονιές.\nΕνισχύεται η ανακύκλωση, με την τοποθέτηση νέων μπλε κάδων, που διευκολύνουν την προσπάθεια κατοίκων και υπηρεσιών για τη βιώσιμη διαχείριση των απορριμμάτων.\nΕντείνονται οι δράσεις καθαρισμού της μουτζούρας από τις προσόψεις των κτηρίων, μέσω μιας πολύπλευρης συνεργασίας με ιδρύματα, επιχειρήσεις, ομάδες πολιτών και, βέβαια, τις υπηρεσίες του δήμου Αθηναίων.\nΚαταφέραμε να ολοκληρώσουμε τις νέες αυτές παρεμβάσεις, μετά από γραφειοκρατικές καθυστερήσεις, πολύπλοκες διαδικασίες και δυσκολίες λόγω του δυσχερούς οικονομικού περιβάλλοντος. Οι δράσεις αυτές έρχονται να προσθέσουν δυνάμεις, πόρους και εργαλεία, στην προσπάθειά μας. Συνεχίζουμε, λοιπόν, ακόμη πιο δυναμικά και, σ' αυτήν την προσπάθεια, σας θέλουμε όλους δίπλα μας, κατοίκους και επιχειρηματίες. Η συμβολή σας, όχι μόνο στη διατήρηση της καθαριότητας, αλλά και στην ενίσχυση της ανακύκλωσης, θα κάνει την Αθήνα πιο καθαρή.\nΜε μήνυμα «Φτιάχνουμε μια Αθήνα καθαρή!» εγκαινιάσαμε μία νέα πλατφόρμα ενημέρωσης και επικοινωνίας, το athinakathari.citvofathens.gr. Η πλατφόρμα υλοποιήθηκε με την αρωγή του Ιδρύματος Σταύρος Νιάρχος, για το σύνολο των παρεμβάσεων που ολοκληρώνονται, με στόχο να ενισχυθούν οι δράσεις καθαριότητας.\nΜέσα από το τετράπτυχο «Φροντίζουμε - Προσέχουμε - Μαθαίνουμε - Συμμετέχουμε» παρουσιάζουμε με τρόπο εύληπτο και αναλυτικό τόσο τις δράσεις και τα προγράμματα που υλοποιεί ο δήμος Αθηναίων για την καθαριότητα στην πόλη, όσο και χρήσιμες πληροφορίες για τους κατοίκους, επιχειρηματίες κι επισκέπτες της Αθήνας για το πώς μπορούμε όλοι να συμβάλουμε στη διατήρηση μιας καθαρότερης πόλης.\nΣτόχος μας είναι να αλλάξουμε όλοι νοοτροπία. Να ανατρέψει την παγιωμένη αντίληψη και στάση που περιφρονεί το δημόσιο χώρο. Τηρώντας τα ωράρια αποκομιδής, το πρόγραμμα αποκομιδής με ραντεβού, τα προγράμματα ανακύκλωσης, διευκολύνουμε το έργο του προσωπικού καθαριότητας. Αυτό συνοψίζεται, άλλωστε, στο μήνυμα της εκστρατείας που μόλις ξεκίνησε.\nΗ βοήθειά σας στη διάδοση του μηνύματος είναι πολύτιμη. Ας φτιάξουμε όλοι μαζί, «μια Αθήνα καθαρή»!\nTags: Κοινωνία Το άρθρο έχει αναγνωσθεί 1244 φορές


Παιχνίδι Kids Club - να παίξετε online δωρεάν.\nΠαιδιά - είναι τα μικρά τους άνδρες πίσω από το οποίο απαιτεί ιδιαίτερη προσοχή. Για να εξετάσουμε συνεχώς, και να τους πει τι μπορείτε να κάνετε και να μην μπορούμε να κάνουμε.\n© Δωρεάν online παιχνίδι Kids Club (). Κάντε online παιχνίδι λάμψης Kids Club για δωρεάν. Μην ξεχάσετε να αξιολογήσετε αυτό το παιχνίδι Kids Club και να μοιραστούν αυτό το παιχνίδι με τους καλύτερους φίλους σας.\nΠαιχνίδι Kids Club σε απευθείας σύνδεση\nΠεριγραφή του παιχνιδιού Kids Club γραμμή. Πώς να παίξετε το παιχνίδι online Παιδιά - είναι τα μικρά τους άνδρες πίσω από το οποίο απαιτεί ιδιαίτερη προσοχή. Για να εξετάσουμε συνεχώς, και να τους πει τι μπορείτε να κάνετε και να μην μπορούμε να κάνουμε. Σε αυτό το παιχνίδι θα πρέπει να είναι ιδιαίτερα προσεκτικοί, γιατί θα πρέπει να εργάζονται με ένα σωρό παιδιά. Θα πρέπει να τα φυτέψετε για τους πίνακες και να τους φέρει τα τρόφιμα που θέλουν. Προσπαθήστε να μην δημιουργηθεί μια ουρά σε ίδρυμα για παιδιά.\nKids Club ( Ψηφοφορίες38, Δευτεροβάθμια Βαθμολογία: 4.61/5)


Για το τραγικό επισόδειο στη Μόρια της Λέσβου. | Μέτωπο Αγώνα Σπουδαστών\nΓια το τραγικό επισόδειο στη Μόρια της Λέσβου.\nΑναρτήθηκε στις December 2nd, 2016\nΜια βδομάδα μετά την επίθεση των φασιστοειδών στη Χίο, το «σφυρί» αυτής της αντιμεταναστευτικής πολιτικής κυβέρνησης-ΕΕ χτύπησε στον καταυλισμό της Μόριας στη Λέσβο. Δύο νεκροί, δύο σοβαρά και άλλοι έξι ελαφρά τραυματίες ήταν ο απολογισμός από την πυρκαγιά που ξέσπασε στο κέντρο προσφύγων. Νεκροί ήταν μία γυναίκα πρόσφυγας 66 χρόνων και ο εγγονός της, ένα 6χρονο αγοράκι, ενώ σοβαρά τραυματίστηκαν η 24χρονη μητέρα του και ο αδελφός του, ένα αγοράκι 4 χρόνων. Η 24χρονη είχε εγκαύματα β' και γ' βαθμού και μαζί με τον 4χρονο γιο της μεταφέρθηκαν με στρατιωτικό μεταγωγικό αεροσκάφος στην Ελευσίνα κι από εκεί με ασθενοφόρο στο ΚΑΤ. Θύματα και τραυματίες ήταν Ιρακινοί, κουρδικής καταγωγής.\nΤο περιστατικό ανέδειξε με τον πιο τραγικό τρόπο τις συνθήκες διαβίωσης που ζουν οι ξεριζωμένοι των πολέμων και της εξαθλίωσης που έρχονται στην Ελλάδα και την ΕΕ. Ηταν θέμα χρόνου να υπάρξουν θύματα μεταξύ των προσφύγων και μεταναστών, ως απόρροια των άθλιων συνθηκών κράτησης και διαβίωσης. Χαρακτηριστικά, στη Μόρια βρίσκονται στοιβαγμένοι περιμένοντας να εξεταστούν οι αιτήσεις ασύλου, χωρίς δυνατότητα να φύγουν από το νησί, 4.900 μετανάστες και πρόσφυγες. Στη Λέσβο συνολικά είναι εγκλωβισμένοι 6.316 απελπισμένοι. Η χωρητικότητα των δομών είναι για 3.500 ανθρώπους.\nΗ πυρκαγιά εκδηλώθηκε περίπου στις 10.20 το βράδυ, σε μία σκηνή, από έκρηξη φιάλης υγραερίου που πιθανά άναψε η 66χρονη για να μαγειρέψει. Η γυναίκα σκοτώθηκε επί τόπου. Από την πυρκαγιά που προκλήθηκε, η φωτιά επεκτάθηκε στη διπλανή σκηνή όπου ήταν η μητέρα με τα δυο της παιδιά. Σοβαρά τραυματισμένοι μεταφέρθηκαν στο Νοσοκομείο Μυτιλήνης, όπου το 6χρονο αγόρι εξέπνευσε. Στο μεταξύ, η φωτιά επεκτάθηκε και σε άλλες σκηνές. Στο Νοσοκομείο της Μυτιλήνης μεταφέρθηκαν για τις πρώτες βοήθειες έξι άτομα. Συνολικά κάηκαν 20 μεγάλες σκηνές και 110 μικρές, ενώ ζημιές σημειώθηκαν σε δύο εμπορευματοκιβώτια. Περίπου 400 άνθρωποι, κύρια οικογένειες, έμειναν προσωρινά άστεγοι.\nΤην ίδια ώρα, στη Βουλή, ο υπουργός Μεταναστευτικής Πολιτικής, Γ. Μουζάλας, εμφανίστηκε προκλητικός καθώς ξεκαθάρισε κυνικά ότι όσοι βρίσκονται στα νησιά δεν θα απεγκλωβιστούν, τουλάχιστον άμεσα, γιατί αυτό θα βάλει σε κίνδυνο τη συμφωνία ΕΕ – Τουρκίας, όπως ανέφερε. Υποστήριξε ότι από τα νησιά φεύγουν μόνο ορισμένοι πρόσφυγες και οικογένειες που η κυβέρνηση εκτιμάει ότι δεν πρέπει να επιστραφούν στην Τουρκία. Ειδικά για τη συμφωνία ΕΕ – Τουρκίας, που ευθύνεται για τους χιλιάδες εγκλωβισμένους, ισχυρίστηκε ότι ήταν ό,τι καλύτερο μπορούσε να πάρει η κυβέρνηση, κινούμενος στη λογική του μικρότερου κακού. Ομως, δεν είναι μόνο αυτό. Η κυβέρνηση με την προπαγάνδα της εξωραΐζει την εγκληματική πολιτική της ΕΕ που υλοποιεί απαρέγκλιτα η ίδια. Και ισχυρίζεται ότι αυτή η συμφωνία, που κρατά εγκλωβισμένους αυτούς τους ανθρώπους, που δίνει τροφή στα σχέδια των φασιστοειδών, που καταδικάζει γυναίκες και παιδιά να παίζουν τη ζωή τους κορώνα γράμματα, πρέπει να τηρείται σαν ευαγγέλιο!\nΟι φοιτητές και οι σπουδαστές μέσα από τους φοιτητικούς-σπουδαστικούς μας συλλόγους καταδικάζουμε την εγκληματική πολιτική κυβέρνησης-ΕΕ που εγκλωβίζει τους πρόσφυγες στα νησιά, δυναμώνουμε την αλληλεγγύη μας στους ξεριζωμένους των ιμπεριαλιστικών πολέμων, απομονώνουμε τους φασίστες-εγκληματίες της Χ.Α. και την πολιτική που τους θρέφει.\n· Να αρχίσει άμεσα και με ταχείς ρυθμούς ο απεγκλωβισμός όλων των προσφύγων και μεταναστών από τη Λέσβο και από όλη την Ελλάδα.\n· Να μεταφερθούν με ασφαλή τρόπο και απ΄ ευθείας στις χώρες που θέλουν να πάνε.\nΝα κλείσει τώρα τα Hot – Spots στη Μόρια και σε όλη την Ελλάδα. Στη θέση τους να δημιουργηθούν ΠΡΟΣΩΡΙΝΕΣ, ανοιχτές δομές φιλοξενίας για το λίγο διάστημα που θα μένουν ακόμα στο νησί και στην Ελλάδα, μέχρι τον οριστικό απεγκλωβισμό τους. Σε αυτές να εξασφαλίζονται ανθρώπινες συνθήκες διαβίωσης, σίτισης, στέγασης, θέρμανσης, διερμηνείας, εκπαίδευσης – απασχόλησης, υγιεινής και περίθαλψης.\n· Οι ανοιχτές δομές φιλοξενίας να λειτουργούν ΑΠΟΚΛΕΙΣΤΙΚΑ με ευθύνη του κράτους, των υπηρεσιών του και των τοπικών θεσμικών οργάνων (Δήμοι – Περιφέρειες). Να αφαιρεθεί ολοσχερώς η συμμετοχή στη διαχείριση του προβλήματος από τις όποιες ΜΚΟ.\n· Δυναμώνουμε την αλληλεγγύη μας στους πρόσφυγες με πρωτοβουλίες σε κάθε φοιτητικό σύλλογο, την πάλη για την απεμπλοκή της χώρας από την ΕΕ-ΝΑΤΟ , ενάντια στη συμμετοχή στις ιμπεριαλιστικές επεμβάσεις.\n« Για την απαράδεκτη σύλληψη φοιτήτριας στο 2ο ΓΕΛ Κιλκίς\nΦοιτητικοί και Σπουδαστικοί Σύλλογοι ζωντανοί, μαχητικοί που διεκδικούν όσα μας έχουν στερήσει Κυβερνήσεις – Ε.Ε. – Κεφάλαιο »


Oι δυο εξωφρενικά σέξι εμφανίσεις της Κιμ Καρντάσιαν: Θηλές... - Star.gr\nMEDIA Τετάρτη, 7 Σεπτεμβρίου 2016, 18:40\nOι δυο εξωφρενικά σέξι εμφανίσεις της Κιμ Καρντάσιαν: Θηλές στη φόρα και μεταλλικές μπότες\nΔείτε πώς εθεάθη στη Νέα Υόρκη και πώς πήγε ντυμένη ώστε να παρακολουθήσει συναυλία του Κάνι Γουέστ\nΟι ολοένα αυξανόμενες εμφανίσεις της Κιμ Καρντάσιαν με τις θηλές στη φόρα, κάνουν όλο και περισσότερους να πιστεύουν πως η 35χρονη τηλεπερσόνα εκπροσωπεί το φεμινιστικό κίνημα «Free the Nipple», που «προστάζει» τόπλες δράσεις, γυμνόστηθους αγώνες και «πέταμα» των σουτιέν στα σκουπίδια.\nΟ,τι και αν συμβαίνει πάντως, είτε την Κιμ την έπιασαν τα φεμινιστικά της, είτε απλά της την «βάρεσε» ν�� είναι σέξι και όποιος αντέξει, ουδείς μπορεί να αμφισβητήσει ότι οι τελευταίες δυο δημόσιες εμφανίσεις της βγάζουν… μάτι.\nΣτη μια, ο φωτογραφικός φακός τσάκωσε την 35χρονη τηλεπερσόνα κατά την διάρκεια εξόδου της στη Νέα Υόρκη.\nΦορώντας ένα διάφανο σουτιέν, jean jacket (το οποίο φρόντισε να ανοίξει ώστε να φανούν οι θηλές της όταν πλησίασε τους παπαράτσι), jean σορτς και διάφανες over the knee μπότες, η Κιμ πέταξε έξω πολλά μάτια.\nΜΕ ΤΙΣ ΘΗΛΕΣ ΣΤΗ ΦΟΡΑ ΚΑΙ ΣΤΗΝ ΣΥΝΑΥΛΙΑ ΤΟΥ ΣΥΖΥΓΟΥ ΤΗΣ:\nΠαρόμοια (γυμνή) εμφάνιση, έκανε η Κιμ και στην συναυλία π��υ έδωσε ο Κάνι Γουέστ στη Νέα Υόρκη.\nΌπως βλέπετε και στο φωτορεπορτά�� της «Daily Mail», η 35χρονη τηλεπερσόνα που έχει χάσει συνολικά… 30 ολόκληρα κιλά, έφτασε φορώντας ένα διάφανο μεταλλικό φόρεμα και μεταλλικές over-the-knee Balenciaga μπότες, αξίας 1.200 ευρώ.


Παιχνίδι Cadillac Cien σε απευθείας σύνδεση. Παίξτε δωρεάν παιχνίδι Cadillac Cien σε απευθείας σύνδεση.\nΈνα πολύ δημοφιλές παιχνίδι βεστιάριο, όπου μπορείτε να περάσετε το χρόνο σας. Στο γκαράζ δροσερό το αυτοκίνητό σας οδηγείται Cadillac.\n© δωρεάν online παιχνιδιών Cadillac Cien (). Κάντε online παιχνίδι λάμψης Cadillac Cien για δωρεάν. Μην ξεχάσετε να αξιολογήσετε αυτό το παιχνίδι Cadillac Cien και να μοιραστούν αυτό το παιχνίδι με τους καλύτερους φίλους σας.\nΠαιχνίδι Cadillac Cien σε απευθείας σύνδεση\nΠεριγραφή του παιχνιδιού Cadillac Cien γραμμή. Πώς να παίξετε το παιχνίδι online Ένα πολύ δημοφιλές παιχνίδι βεστιάριο, όπου μπορείτε να περάσετε το χρόνο σας. Στο γκαράζ δροσερό το αυτοκίνητό σας οδηγείται Cadillac. Καθ 'όλη όλο το παιχνίδι θα πάρει τα διάφορα μέρη, θα είστε σε θέση να συγκρίνουν τις διαφορετικές επιλογές και να επιλέξουν μόνο ένα, αυτό που απευθύνεται σε σας πιό πολύ.\nCadillac Cien ( Ψηφοφορίες3, Δευτεροβάθμια Βαθμολογία: 4/5)


Κατάθεση ψυχής. Μέσα από το Λόγο. Και με τη Φαντασία μας να πλάθει έναν κόσμο χωρίς βία, μακριά από τους καθημερινούς μας εφιάλτες. Με το Νού στοχευμένο σε μια καλύτερη Ελλάδα, σε μια πιο κοντινή Ευρώπη, σε έναν πιο οικείο κόσμο.\nΔεν αντιδρούμε για την αντίδραση. Δεν αντιδρούμε σε καμία περίπτωση ως «καλλιτέχνες». Δεν είμαστε «καλλιτέχνες». Τα αιτήματα μας δεν είναι ορμονικά. Είναι συνειδητά. Δεν αντιπροσωπευόμαστε από την παραδοσιακή πολιτική. Από καμία ίσως πολιτική που μας φέρνει έτσι στο σήμερα\nΟι νέοι δεν είναι γκέτο. Νέος είναι όποιος μπορεί να ελπίζει και να παλεύει ΔΙΑΚΙΝΔΥΝΕΥΟΝΤΑΣ. Γι’ αυτό καλούμε όλους του γύρω μας να γίνουν νέοι.\nΟι αστυνομικοί είναι οι τελευταίοι αυτή τη στιγμή στους οποίους στρέφουμε την οργή μας. Το σύνθημα «μπάτσοι, γουρούνια, δολοφόνοι» ισχύει. Αλλά εμείς ερχόμαστε να το διαχωρίσουμε. Ψάξτε να βρείτε ποιος δίπλα μας είναι ο Μπάτσος, ποιος το Γουρούνι και ποιος ο Δολοφόνος.\nΤα βάζουμε πρώτα με τον εαυτό μας και γι αυτό έχουμε το δικαίωμα να τα βάλουμε και με τους άλλους. Θέλουμε να προλάβουμε να μην γίνουμε ίδιοι με αυτό που μας έκανε «αφασικούς». Είμαστε τόσο συνειδητοποιημένοι, εμείς οι «αφασικοί», που ξέρουμε ότι το «σύστημα», θα προσπαθήσει να αγκαλιάσει ως όψιμος επαναστάτης την απεγνωσμένη κίνησή μας ώστε να την αφομοιώσει και να την μεταλλάξει σε κίνημα μόδας\nΗ οργή μας είναι μασκαρεμένος φόβος για το αύριο. Αλλά δεν θα κωλώσουμε να ξεβολευτούμε και να υποθηκεύσουμε το σήμερα για να μπορέσουμε να έχουμε μέλλον\nΚαι ο φόβος όταν μεγαλώνει γίνεται ανεξέλεγκτος κίνδυνος\nΦόβος, δυσπιστία, έλλειψη πίστης στον εαυτό μου και τον συνάνθρωπό μου. Υποκρισία.\nΔεν μπορούμε άλλο να αντέξουμε το τι συμβαίνει γύρω μας. Κοινωνικές δομές καταρρέουν\nΑπογυμνώνονται στα μάτια μας. Εκκλησία, Δικαιοσύνη, Εκπαιδευτικό Σύστημα\nΚαι οι διαπροσωπικές σχέσεις; Βολευόμαστε. Αυτοκαταστολή. Τότε γιατί φωνάζουμε για την κοινωνική καταστολή;\nΑνεργία, ανασφάλιστη εργασία\nΓινόμαστε παρατηρητές παραγνώρισης και περιφρόνησης βασικών δικαιωμάτων του ανθρώπου. Γινόμαστε μάρτυρες πράξεων βαρβαρότητας.\nΖητάμε έναν κόσμο όπου το άτομο ελεύθερο να μιλά, να πιστεύει, και να πράττει με γνώμονα το κοινό καλό, λυτρωμένο από τον τρόμο και την αθλιότητα. Έναν κόσμο που θα χωράει πολλούς κόσμους. Θα εξασφαλίζει την\nελεύθερη μετακίνηση των ανθρώπων. Έναν κόσμο αλληλεγγύης, αλήθειας κι ελευθερίας,\nπου θα προωθεί την ένταξη και την ισότιμη θέση του καθένα\nΖητάμε από όλους να ξεπεράσουμε τα προσωπικά μας όρια που μας έχουν οριστεί από τα κοινωνικά πλαίσια. Έχουμε καθήκον απέναντι στον συνάνθρωπο μας, με τον οποίον έχουμε χάσει επαφή. Γιατί η ολοκληρωμένη ανάπτυξη της προσωπικότητας του ατόμου είναι δυνατή με μοναδικό γνώμονα την αγάπη για τον άλλο. «Η αγάπη είναι μακρόθυμη, είναι γεμάτη από ευμένεια, η αγάπη δεν είναι ζηλότυπη, η αγάπη δεν καυχιέται, δεν είναι υπερήφανη, δεν κάνει ασχήμιες, δεν ζητά το συμφέρον της, δεν ερεθίζεται, δεν υπολογίζει το κακό, δεν χαίρεται για το κακό, αλλά επικροτεί την αλήθεια, όλα τα ανέχεται, όλα τα πιστεύει, ελπίζει για το κάθε τι»\nΚαμία απολύτως διάκριση, λόγω σκέψης, φυλής, χρώματος, φύλου, γλώσσας, θρησκείας, πολιτικών ή άλλων πεποιθήσεων, καταγωγής, περιουσίας, γέννησης ή όποιας άλλης κατάστασης\nΕλευθερία πέρα από τα κοινωνικά όρια, εφόσον δεν προσβάλλει την ελευθερία του άλλου.\nΣεβασμός στην ανθρώπινη αξιοπρέπεια\nΔικαίωμα στην Ευδαιμονία\nΣυνείδηση. Σκέψη. Ζωή\nΌσοι δεν θα ακούσουν, είναι και αυτοί που δεν οφείλουν να ακούσουν\nΑκόμα κι αν μας κοιμίσετε , ο ύπνος μας θα είναι ανήσυχος\nΤα όνειρα θα λάβουνε εκδίκηση\nΑναρτήθηκε από ΣΠΟΥΔΑΣΤΕΣ ΔΡΑΜΑΤΙΚΗΣ ΣΧΟΛΗΣ ΕΘΝΙΚΟΥ ΘΕΑΤΡΟΥ στις 5:41 π.μ.\nΣε απάντηση και συμπλήρωση του άρ8ρου για τις παρε...\nΦωτογραφία που μας έστειλαν στο Blog μας από την π...\nΈνας Κόσμος που θα χωράει πολλούς κόσμους...\nΑγαπητά μου παιδιά..., ... μέρες τώρα νιώθω την α...\n"Η ΧΕΙΡΑ ΒΟΗΘΕΙΑΣ ΑΚΡΩ...\nΔεν αντιδρούμε για την αντίδραση. Δεν αντιδρούμε σ...\nΗ ΣΚΕΨΗ ΤΟΥ ΜΗΝΑ από το site του Εθνικού Θεάτρου\nOXI ΑΛΛΗ ΒΙΑ ΓΙΑ ΤΗ ΒΙΑ\nΑνακοίνωση από τους ΦΟΙΤΗΤΕΣ ΔΙΑΤΜΗΜΑΤΙΚΟΥ ΜΕΤΑΠΤΥ...\nΣυναυλία στα προπύλαια την Παρασκευή 19 Δεκεμβρίου...\nNέα περί του θανάτου του Iσπανού ποιητού Φεντερίκο...\nΝίκος Εγγονόπουλος Ποίηση 1948\nΚαι επειδή όπως συμβαίνει πάντα σε περιπτώσεις γεγ...\nΥμνος πρός την αγάπην\nΓΕΝΙΚΗ ΣΥΝΕΛΕΥΣΗ ΤΕΤΑΡΤΗ 17 ΔΕΚΕΜΒΡΙΟΥ\nΑνακοίνωση από τους Σπουδαστές της Δραματικής Σχολ...\nTo διαρκές σκάνδαλο της Αστυνομίας αναδεικνύουν τα...\nΑΠΑΝΤΗΣΗ ΣΤΟ ΣΧΟΛΙΟ ΤΟΥ ΧΡΗΣΤΗ SINAGERMOS\n’’Η ομορφιά θα σώσει τον κόσμο…’’\nΚαποτε θα ρθουν.....\n4 TONOI ΕΠΙΚΙΝΔΥΝΩΝ ΧΗΜΙΚΩΝ ΣΕ 1 ΕΒΔΟΜΑΔΑ............\nΟ ΑΔΙΚΩΣ ΠΕΣΩΝ Ήταν συννεφιασμένος ο ουρανός, έβρ...\nΦέρω στο φως το ζεστό και το άπλετο που ολοένα φιμ...\nH ευκαιρία είναι τώρα...\nΓνώμη Το μοιραίο εκκρεμές ΤΟΥ ΠΑΥΛΟΥ ΤΣΙΜΑ ΔΗΜΟΣΙΕ...\nΈλληνα Μάγκα Σερνικέ....!!!\nΠρεμιέρα Eσυ, ελληναρά αρχαιολάγνε κι εσύ παρακ...\nΟΠΟΥ ΚΑΙ ΝΑ ΠΑΩ, Η ΕΛΛΑΔΑ...\nΝΙΚΟΥ ΕΓΓΟΝΟΠΟΥΛΟΥ, ΠΟΙΗΣΗ 1948 τούτη η εποχή...\nΣχέδιο μαθήματος με αφορμή τη δολοφονία του Αλέξη ...\nΗ ΝΥΧΤΑ ΤΗΣ ΜΕΓΑΛΗΣ ΦΩΤΙΑΣ Ήρθε έτσι ξαφνικά -γι...


ΑΓΙΟΣ ΝΙΚΟΛΑΟΣ – ΜΑΝΙΑΤΙΚΗ ΑΛΛΗΛΕΓΓΥΗ\nΑρχή › εφημερίδα › ΑΓΙΟΣ ΝΙΚΟΛΑΟΣ\nBρίσκεται στο 47ο χιλιόμετρο του επαρχιακού δρόμου Kαλαμάτα – Aρεόπολη. Aκολουθώντας την παράκαμψη μετά από λίγα μέτρα βρισκόμαστε στο κέντρο του χωριού. Συνδυάζει μανιάτικα χαρακτηριστικά με νησιώτικη φυσιογνωμία. Ένα γραφικό ψαρολίμανο, πολλά όμορφα πέτρινα σπίτια, καφενεία και ταβέρνες. H όμορφη παραλία Πανταζί προσελκύει μεγάλο μέρος παραθεριστών που έρχονται για τα καλοκαιρινά τους μπάνια. Eίναι μια αναπτυσσόμενη περιοχή που προσπαθεί να διατηρήσει το παραδοσιακό μανιάτικο χρώμα. Παλιά σπίτια αναπαλαιώνονται και καινούργια κτίζονται για να στεγάσουν αυτούς που επιστρέφουν στις πατρογονικές τους εστίες αλλά και τους επισκέπτες που έρχονται για τις διακοπές τους.\nEίναι ένα όμορφο και ζωντανό χωριό που διατηρεί τη ζωντάνια του ολόκληρο το χρόνο. Στο κτίριο που παλιά στεγαζόταν Δημοτικό Σχολείο τώρα λειτουργεί το Nηπιαγωγείο. Λειτουργεί επίσης Kέντρο Yγείας από το 2004.\nOι κάτοικοι ασχολούνται με την ελαιοκαλλιέργεια, την οικόσιτη κτηνοτροφία και την αλιεία. Yπάρχουν επαγγελματίες ψαράδες που προσφέρουν στην περιοχή άφθονο και εκλεκτό ψάρι. Το λιμάνι που εξυπηρετεί τους ψαράδες της περιοχής θεωρείται ανεπαρκές για τα τωρινά δεδομένα. .\nΟ δρόμος Aγίου Nικολάου – Tραχήλα είναι ζωτικός γιατί συνδέει τον Αγιο Nικόλαο τόσο με τους οικισμούς Aγίου Δημητρίου και Kοτρωνίου όσο και με την Tραχήλα και γι` αυτό χρειάζεται ριζική βελτίωση.\nΈμπροσθεν του λιμανιού έχει διαμορφωθεί ευρύχωρη περιοχή ως χώρος στάθμευσης ανακουφίζοντας την περιοχή ιδίως κατά τους καλοκαιρινούς μήνες, που παρατηρείται αυξημένη κίνηση επισκεπτών. 5. Aνάπλαση παραλίας: Η παραλία Πανταζί είναι μία από τις καλύτερες της Μάνης.\nAναμφισβήτητα ο επισκέπτης που θα διανύσει τα πενήντα χιλιόμετρα από την Kαλαμάτα ή τα τριάντα από την Aρεόπολη, θα βρεθεί σ’ ένα τόπο ξεχωριστής ομορφιάς και σ’ ένα από τα ωραιότερα χωριά που περιλαμβάνει ο δήμος Δυτικής Μάνης. Ψαροχώρι της περιοχής με τα καΐκια να ξεκινούν από το λιμάνι για σύντομα ταξίδια στις γύρω θάλασσες, φέρνοντας πλούσια ψαριά, που τη διαθέτουν στα γραφικά τοπικά ταβερνάκια του χωριού, άλλων γειτονικών χωριών αλλά και στην Kαλαμάτα και στον Πειραιά. Θάλασσα απέραντη, καταγάλανη με τις ψαρόβαρκες να κινούνται νωχελικά και τον ήλιο να καθρεπτίζεται στα νερά. Aπλά και λιτά πράγματα, που συνθέτουν φαντασμαγορικές εικόνες. Eυτυχώς που η ανθρώπινη παρέμβαση δεν έχει επιφέρει σημαντικές αλλοιώσεις στο περιβάλλον. Σπίτια διώροφα παραδοσιακά, κεραμοσκεπή περιτρυγυρίζουν το λιμάνι. Aπό το λιμάνι αυτό γινόταν τα παλιά τα χρόνια, όταν δεν υπήρχε ο αμαξιτός δρόμος, όλο το διαμετακομιστικό εμπόριο στα πάνω χωριά. Γραφικά ταβερνάκια δίπλα στη θάλασσα με φανταστικούς μεζέδες. Oι ήπιοι χειμώνες και τα δροσερά καλοκαίρια συνθέτουν μια προσέγγιση του χώρου που μπορεί να πραγματοποιηθεί καθ’ όλη τη διάρκεια του έτους.\nTο σήμερα περνάει αυτού του τόπου πιο ευχάριστα τόσο για τους επισκέπτες – τουρίστες, όσο και για τους φιλόξενους ιδιοκτήτες των εστιατορίων, των ξενοδοχείων – ενοικιαζόμενων δωματίων, των καφενείων και των μικρών καταστημάτων με τα αναμνηστικά δώρα και τα είδη λαϊκής τέχνης. Kάνοντας μια βόλτα στον παραλιακό δρόμο και στα στενά σοκάκια διαπιστώνεις ότι τα πάντα έχουν μια ισορροπία. Σπίτια προσεγμένα, κόσμος απλός και φιλικός, δίνουν εικόνες αλλιώτικες απ’ αυτές που συναντάμε στα αστικά κέντρα. Kαι όταν πέσει ο ήλιος τα αραιοφωτισμένα δρομάκια οδηγούν σε ταβέρνες και εστιατόρια με εκλεκτή παραδοσιακή ελληνική κουζίνα.\nΤο ¨καταφύγι¨στον Άγιο Δημήτρη\nΟ πύργος του καπετάνιου του Ζυγού Ιονομασία της περιοχής του τέως δήμου Λεύκτρου) Χριστόδουλου Χρηστέα στον Άγιο Δημήτρη.\nΠολλές οι ομορφιές του Aγίου Nικολάου σε ένα συνδυασμό νησιωτικού και ηπειρωτικού στοιχείου. H περιοχή της Γνώσπης με τις θαλάσσιες σπηλιές και το γραφικό εκκλησάκι του Aγίου Θωμά, συνθέτουν ένα ιδανικό χώρο που προσφέρεται για χαλάρωση σε όσους αγαπούν την ησυχία. H πευκόφυτη παραλία του Πανταζί είναι μια δροσερή πρόκληση. Aμμώδης και φιλόξενη έτοιμη να δεχτεί μικρούς και μεγάλους για κολύμπι και θαλασσινά παιγνίδια. Δίπλα στην αμμουδιά του Πανταζί η παραλία της Mάλσοβας με το γραφικό εκκλησάκι του Aϊ-Γιάννη του Pιγανά, σχεδόν να ακουμπάει τη θάλασσα και παραδίπλα ο “χούχλος” να αναβλύζει από το βάθος της θάλλασας κρύο γλυκό νερό. O Αγιος Δημήτριος γραφικός οικισμός του Aγίου Nικολάου με τη βοτσαλωτή αμμουδιά του και τον Πύργο του Xρηστέα λίγο πιο πέρα, σημείο αναφοράς περασμένων εποχών δόξας και μεγαλείου. Σε μικρή απόσταση από τον Αγιο Δημήτριο βρίσκεται το σπήλαιο “καταφύγι”, με το ατέρμονο βάθος του και τις ανεξερεύνητες ομορφιές του, σύμφωνα με μαρτυρίες ομάδων που κατά καιρούς το έχουν επισκεφτεί. Mαρμάρινες πλάκες και βραχώδεις ακτές φιλοξενούν τους καλοκαιρινούς επισκέπτες που έρχονται να απολαύσουν τους κυανούς χρωματισμούς της θάλασσας και το πρωτόγονο τοπίο.\nO Αγιος Nικόλαος, όμως μπορεί να αποτελέσει αφετηρία για όσους θέλουν να γνωρίσουν την ορεινή ενδοχώρα οδοιπορικώς. Mονοπάτια χαραγμένα παλιά από την ανάγκη επικοινωνίας των κατοίκων των πάνω χωριών με την παραλία, προσφέρονται για πεζοπορία σε όσους θέλουν να γνωρίσουν τη χλωρίδα και την πανίδα της περιοχής, τις κατασκευές της φύσης καθώς και τους οικισμούς Kοτρωνίου, Πηγής (Λοζνάς) και Πλάτσας, περπατώντας τα παραδοσιακά καλντερίμια.\nΑΓΙΟΣ ΝΙΚΩΝ ›


Ο Άγιος Φανούριος και το θαύμα με τους τρεις διακόνους από την Κρήτη | Κατάνυξη\nΟ Άγιος Φανούριος και το θαύμα με τους τρεις διακόνους από την Κρήτη\nΠάντα η Θεία Χάρις φωτίζει τους αληθινούς δούλους του Κυρίου, ώστε να κρατούν ασφαλισμένη την Ορθοδοξία, έστω και αν οι εξωτερικές συνθήκες είναι ενάντιες…\nΟ Άγιος Φανούριος ο Μεγαλομάρτυς, ο αθλητής ο γενναίος, είναι από τους πιο αγαπημένους και λαοφιλείς αγίους.\nΣτον βίο του Αγίου διαβάζουμε για ένα μεγάλο θαύμα του. Ένα θαύμα που φανερώνει εκτός από τα μεγαλεία και τα θαυμαστά της πίστης μας, πως ο Θεός δια των Αγίων του προστατεύει, όσους μένουν αμετακίνητοι στα θέματα της Αγίας Ορθοδοξίας μας. Και πως πάντα η Θεία Χάρις φωτίζει τους ανθρώπους να βρίσκουν τρόπους, ώστε να κρατούν ασφαλισμένη την Ορθοδοξία, έστω και αν οι εξωτερικές συνθήκες είναι ενάντιες.\nΤον καιρό της Ενετοκρατίας στην Κρήτη (1204-1669) οι Λατίνοι οι δόλιοι και φθονεροί ζητούσαν να αφανίσουν την Ορθόδοξη πίστη από τους Κρητικούς. Προσπαθούσαν με κάθε τρόπο να παρασύρουν τους κατοίκους στην ψευδοπίστη τους, τον μιαρότατο παπισμό. Σκέφτηκαν λοιπόν οι Λατίνοι να μην χειροτονούνται ιερείς και ούτε επέτρεπαν Ορθόδοξο επίσκοπο να έχει το νησί, παρά είχαν τον δικό τους παπικό αρχιεπίσκοπο.\nΓι’ αυτόν το λόγο οι Κρητικοί αναγκάζονταν να μεταβούν στα Κύθηρα για να χειροτονηθούν ιερείς από τον Ορθόδοξο αρχιερέα που βρίσκονταν εκεί.\nΈτσι σε αυτά τα μαύρα χρόνια ξεκίνησαν τρεις διάκονοι για τα Κύθηρα και αφού χειροτονήθηκαν ιερείς επέστρεφαν έχοντας πολύ χαρά. Όμως η χαρά τους γρήγορα χάθηκε, καθώς έπεσαν στα χέρια Αγαρηνών που τους μετέφεραν με τη βία στην Ρόδο. Εκεί πουλήθηκαν σε χωριστούς αφέντες και οι νεοχειροτονημένοι ιερείς θρηνούσαν για τη συμφορά που τους βρήκε.\nΌμως ο καλός Θεός τους έδωσε στην καρδιά ελπίδα να πιαστούν. Έμαθαν ότι στη Ρόδο υπήρχε η θαυματουργή εικόνα του Αγίου Φανουρίου και στήριξαν σε αυτόν τις ελπίδες τους. Ζήτησαν ο καθένας χωριστά από τον Αγαρηνό αφέντη του, να του επιτρέψει να μεταβεί στην εκκλησία για να προσκυνήσει την εικόνα του Αγίου.\nΚαι έτσι έφτασαν και οι τρεις από θεία παραχώρηση την ίδια ώρα στην εκκλησία, όπου βρίσκονταν η θαυματουργή εικόνα του Αγίου. Γονάτισαν και με όλη τη δύναμη της ψυχής τους παρακαλούσαν τον Άγιο Φανούριο να τους απαλλάξει από την σκλαβιά των Αγαρηνών.\nΑφού έφυγαν οι ιερείς έχοντας την ελπίδα τους στον Άγιο, εκείνος παρουσιάστηκε τη νύχτα και στους τρεις αφέντες, διατάζοντάς τους να τους ελευθερώσουν, αλλιώς θα τους τιμωρούσε. Οι Αγαρηνοί νομίζοντας ότι ήταν μάγια όσα είδαν, διέταξαν να βασανίσουν σκληρότερα τους τρεις άντρες και να τους αλυσοδέσουν. Το επόμενο βράδυ εμφανίστηκε πάλι ο Άγιος και έλυσε τους ιερείς από τα δεσμά, ενώ τιμώρησε και τους Αγαρηνούς, καθώς το πρωί ξύπνησαν τυφλοί και παράλυτοι. Όμως ακόμα δεν απελευθέρωναν τους τρεις ιερείς που κρατούσαν.\nΤην τρίτη νύχτα εμφανίστηκε και πάλι ο Άγιος Φανούριος στους Αγαρηνούς και τους ανακοίνωσε, πως αν δεν έστελναν στο ναό του οι τρεις άρχοντες γραπτώς τη συγκατάθεσή τους για την απελευθέρωση των τριών ιερέων δεν θα ξαναέβρισκαν την υγειά τους. Οι Αγαρηνοί φοβισμένοι έκαναν όπως τους παρήγγειλε ο Άγιος και έστειλαν ο καθένας την δήλωση της απελευθέρωσης των τριών ιερέων. Και ω του θαύματος! Προτού ακόμα επιστρέψει η αντιπροσωπεία των Αγαρηνών πίσω στους τυφλούς και παράλυτους άρχοντες, αυτοί είχαν ήδη θεραπευτεί! Θαύμασαν τότε για τη δύναμη του Αγίου και αμέσως ελευθέρωσαν τους ιερείς και μάλιστα τους έδωσαν όλα τα έξοδα του ταξιδιού για να επιστρέψουν στην πατρίδα τους.\nΟι ιερείς προτού αναχωρήσουν κατέφυγαν στην εκκλησία και γεμάτοι ευγνωμοσύνη ευχαρίστησαν τον Άγιο για την απελευθέρωσή τους. Αντέγραψαν ακόμα πιστά την εικόνα του Αγίου Φανουρίου, που είχε βρεθεί με θαυμαστό τρόπο εκεί στη Ρόδο και την πήραν μαζί τους στην Κρήτη. Εκεί στην Κρήτη κάθε χρόνο γιόρταζαν την μνήμη του Αγίου και τιμούσαν την αγία εικόνα του με δοξολογίες και λιτανείες.\nΟ Άγιος Φανούριος όχι μόνο έσωσε τους τρεις ιερείς από τους Αγαρηνούς, αλλά διαφύλαξε την Ορθοδοξία στην Λατινοκρατούμενη Κρήτη, ώστε να υπάρχουν παπάδες Ορθόδοξοι να ποιμαίνουν ορθόδοξα το ποίμνιο. Με τις πρεσβείες του θαυματουργού Αγίου Φανουρίου να διαφυλαχτεί και πάλι η Ορθοδοξία στην Κολυμπαροκρατούμενη και Φαναριοκρατούμενη Κρήτη. Αμήν!\nΠροηγούμενο άρθροΜητρ. Φλωρίνης Αυγουστίνος Καντιώτης, Οι πιστοί περιφρονούνται\nΕπόμενο άρθροΈνας θαυμάσιος λόγος προς τιμή του Προδρόμου [ΒΙΝΤΕΟ 2018]


Μέγκαν Μαρκλ, Κέιτ Μίντλετον στην πρώτη στιλιστική αναμέτρηση μετά τους καβγάδες -Η μια με φορεματάκι, η άλλη με παλτό, ιδίου χρώματος (εικόνες)\nΤους νεκρούς του Α’ Παγκοσμίου Πολέμου τίμησαν ο πρίγκιπας Χάρι και η Μέγκαν Μαρκλ, σε μια σεμνή τελετή έξω από το Αββαείο του Γουέστμινστερ.\nΟ Δούκας του Σάσεξ φόρεσε την επίσημη στολή του, ενώ η Μέγκαν Μαρκλ τοποθέτησε μικρούς σταυρούς στο μνημείο για τους πεσόντες, που ήταν στολισμένο με παπαρούνες.\nΗ Μέγκαν Μαρκλ επέλεξε για την περίσταση ένα σκούρο μπλε παλτό με μία ζώνη στη μέση, η οποία κάνει πιο λεπτή τη φιγούρα της, ενώ από μέσα φορούσε ένα μαύρο μακρύ φόρεμα. Ολοκλήρωσε το σύνολο με μαύρες μπότες της Βικτόριας Μπέκαμ και ένα σκούρο μπλε καπέλο Philip Treacy, με κομψή λεπτομέρεια ένα μαύρο βέλο.\nΤην ίδια στιγμή, ο δούκας και η δούκισσα του Κέιμπριτζ συνάντησαν επιζήσαντες τρομοκρατικών ενεργειών αλλά και όσους σώθηκαν από τη φωτιά που ξέσπασε στον Πύργο Γκρένφελ. Σύμφωνα με τον βρετανικό Τύπο, η Κέιτ Μίντλετον φορούσε μία καρφίτσα παπαρούνα που κοστίζει γύρω στις 30 λίρες.\nΓια άλλη μια φορά, η δούκισσα του Κέιμπριτζ πραγματοποίησε μια πολύ κομψή εμφάνιση, όπως και πριν από λίγο καιρό, καθώς φόρεσε ένα μπλε φόρεμα που φτάνει μέχρι το γόνατο, της σχεδιάστριας μόδας Emilia Wickstead, τα οποία συνδύασε με μαύρες κλασικές, ψηλοτάκουνες γόβες και μαύρο δερμάτινο τσαντάκι clutch. Η ζώνη στη μέση του φορέματος, αναδείκνυε την λεπτή σιλουέτα της.\nΑυτό όμως που έκλεψε την παράσταση, ήταν τα πανάκριβα ζαφειρένια σκουλαρίκια που φορούσε και ανήκαν στην πριγκίπισσα Νταιάνα. Αυτή δεν είναι η πρώτη φορά που η Κέιτ Μίντλετον επιλέγει να τα φορέσει.\nΟι δύο δούκισσες, στην πρώτη τους στιλιστική αναμέτρηση μετά από καιρό, με την παρουσία τους σε παράλληλες εκδηλώσεις, πάντως, επέλεξαν όχι απλά διαφορετικό λουκ αλλά και… διαφορετικής εποχής. Η Κέιτ Μίντλετον πιο θαρραλέα εμφανίστηκε με ένα φόρεμα, ενώ η Μέγκαν Μαρκλ ντυμένη εμφανώς πιο βαριά. Εξίσου εντυπωσιακές και οι δύο. Πάντως και οι δύο επέλεξαν ρούχα του ιδίου χρώματος.\nPrevious ArticleΜε αυτό το πανέξυπνο κόλπο θα καθαρίσεις τέλεια τις ράγες στη μπαλκονόπορταNext ArticleΔάκρυσε ο Γιώργος Λιάγκας από την εξομολόγηση του Αιμίλιου Χειλάκη


ΠΩΛΕΙΤΑΙ ΔΙΑΜΕΡΙΣΜΑ ΛΑΡΝΑΚΑ ΚΥΠΡΟΣ - Cyprus Buy Properties\n€ 189,000 ΛΑΡΝΑΚΑ\nΠΩΛΕΙΤΑΙ ΔΙΑΜΕΡΙΣΜΑ ΛΑΡΝΑΚΑ. ΛΑΡΝΑΚΑ - ΚΥΠΡΟΣ\nΑριθμός αναφοράς # 115178\nΠΩΛΕΙΤΑΙ ΔΙΑΜΕΡΙΣΜΑ ΛΑΡΝΑΚΑ - ΚΥΠΡΟΣ\nΠωλείται αυτό το ευρύχωρο και διαμπερές διαμέρισμα στον τέταρτο όροφο ενός πενταώροφου πολυτελούς κτιρίου που βρίσκεται στο κέντρο της πόλης Λάρνακα στο πανέμορφο νησί Κύπρος.\nΤο διαμέρισμα αυτό βρίσκεται σε κεντρική τοποθεσία στην πόλη Λάρνακα μόλις 700 μέτρα από την ξακουστή παραλία των Φοινικούδων. Είναι από τα λίγα καινούρια ακίνητα που πωλούνται σε αυτήν την δημοφιλή και περιζήτητη περιοχή στη πόλη Λάρνακα. Ο παραθαλάσσιος δρόμος των Φοινικούδων είναι η πιο κατάλληλη τοποθεσία που μπορεί κανείς να αγοράσει εξοχικό διαμέρισμα, να επενδύσει σε ακίνητα ή ακόμη και για μόνιμη κατοικία. Εξίσου κοντά με το διαμέρισμα προς πώληση στη Λάρνακα βρίσκεται και ο Διεθνής Αερολιμένας ο οποίος έχει βάλει το δικό του λιθαράκι να προσφέρει στην ανάπτυξη της πόλης.\nΚαταστήματα, υπεραγορές, αρτοποιεία, σχολεία και πολλά άλλα βρίσκονται σε απόσταση 100 μέτρων από το παραλιακό ακίνητο που πωλείται στην πόλη Λάρνακα στο μεσογειακό νησί Κύπρος καθιστώντας πιο εύκολη τη ζωή των ενοίκων του. Σημαντικό σημείο αναφοράς για την παραθαλάσσια πόλη Λάρνακα είναι και η φημισμένη εκκλησία του Αγίου Λαζάρου, η οποία απέχει μόλις 200 μέτρα από το διαμέρισμα.\nΑναντίρρητα πρόκειται για ένα πολυτελές διαμέρισμα που η εξωτερική του όψη το καθιστά ένα από τα καλύτερα ακίνητα που διατίθενται προς πώληση στην γύρω περιοχή Λάρνακα - Κύπρος. Το διαμέρισμα των 98 τετραγωνικών μέτρων αποτελείται από κουζίνα μοντέρνου σχεδιασμού, σαλόνι σε ενιαίο χώρο με την τραπεζαρία, ένα μπάνιο, 2 υπνοδωμάτια, ένα ντους, ενώ οι βεράντες του παρέχουν μια εκθαμβωτική θέα στα καταγάλανα νερά της Μεσογείου Θάλασσας και στα βουνά που περιβάλλουν το ακίνητο (τα έπιπλα και οι ηλεκτρικές συσκευές δεν συμπεριλαμβάνονται στην τιμή είναι μόνο για διαφημιστικό σκοπό). Μια αποθήκη κι ένας χώρος στάθμευσης προστίθενται στα βασικά χαρακτηριστικά του προς πώληση διαμερίσματος. Ο μοντέρνος εσωτερικός κι εξωτερικός χώρος του διαμερίσματος μπορούν να πείσουν όσους ενδιαφέρονται να προβούν σε αγορά διαμερίσματος στην πόλη Λάρνακα (Κύπρος).\nΑν ενδιαφέρεστε για αγορά ακινήτου (διαμέρισμα) με εκδομένο τίτλο ιδιοκτησίας κοντά στην παραλία στην πόλη Λάρνακα στο περίφημο νησί Κύπρος, τότε το προς πώληση διαμέρισμα αυτό που κατατάσσεται στην κατηγορία ακινήτων με διαχρονική αξία, είναι κατάλληλο για ιδιοκατοίκηση, εξοχικό ακίνητο ή ακόμη και για επένδυση λόγω της τοποθεσίας και της προσιτής τιμής του.


“Ο Γαϊγλάρος” και “Ο εγωιστής γίγαντας” στο Κουκλοθέατρο στον Μύλο - kosmoslarissa\n“Ο Γαϊγλάρος” και “Ο εγωιστής γίγαντας” στο Κουκλοθέατρο στον Μύλο\nΘέατρο | 05 Δεκ 2016, 00:14\nΟ Κουκλοθίασος Τα Πάντα Φι, στο πλαίσιο των εορταστικών εκδηλώσεων που διοργανώνει η Αντιδημαρχία Πολιτισμού & Επιστημών, παρουσιάζει δύο έργα, το Σαββατοκύριακο 10 και 11 Δεκεμβρίου στο Κουκλοθέατρο στο Μύλο, σε συνεργασία με τον Δημοτικό Κουκλοθίασο Τιριτόμπα.\nΣυγκεκριμένα το Σάββατο 10 Δεκεμβρίου στις 6:30 μ.μ. θα ανέβει η παράσταση “Ο Γαϊγλάρος”, η οποία εμπνέεται από τρεις διαφορετικές ιστορίες: Το Ασχημόπαπο, τον Γλάρο Ιωνάθαν και τη Φάρμα των ζώων. Δανειζόμενη δραματικά στοιχεία και ήρωες από τις τρεις ιστορίες, καταλήγει σε ένα νέο παραμύθι που βασίζεται σε κλασικά και διαχρονικά θέματα.\nΒασικός ήρωας της παράστασης είναι ο Ντάρυ, ο μικρός γλάρος, ο οποίος απρόσμενα βρίσκεται μόνος στο αφιλόξενο περιβάλλον μιας φάρμας. Μέσα από διάφορες περιπέτειες, τα εσωτερικά εμπόδια και τις εξωτερικές δυσκολίες που αντιμετωπίζει, καταφέρνει μεγαλώνοντας, να εξερευνήσει και να ανακαλύψει τις δυνατότητές του.\nΗ ιστορία, μέσα από το χιούμορ και τη μουσική, διαπραγματεύεται το θέμα της διαφορετικότητας και της ανάγκης για ένταξη στο κοινωνικό σύνολο, αλλά και τη σημασία του να βρει κανείς τη δύναμη να βασιστεί στα δικά του…φτερά!\nΗ παράσταση απευθύνεται σε παιδιά σχολικής και προσχολικής ηλικίας και θέτει προβληματισμούς πάνω σε θέματα που μπορεί να αντιμετωπίσουν στην καθημερινότητά τους. Η πολυεπίπεδη αφήγηση μπορεί να προκαλέσει το ενδιαφέρον τόσο σε μικρά όσο και μεγαλύτερα παιδιά.\nΧειροποίητες κούκλες διαφόρων μεγεθών και τεχνικών, ιδιαίτεροι μηχανισμοί, πρωτότυπη μουσική και εναλλασσόμενοι φωτισμοί διαμορφώνουν το σκηνικό της παράστασης.\nΣενάριο: Kική Μαλτσάκη, Ειρήνη Μάστορα,Κώστας Μακρής\nΣκηνοθεσία: Ειρήνη Μάστορα, Κική Μαλτσάκη, Francisco Britto\nΚατασκευές, Εμψύχωση : Kική Μαλτσάκη, Ειρήνη Μάστορα\nΠρωτότυπη Μουσική : Φωτεινή Τσακνάκη, Αλέξης Γραμματικός, Background Projection\n“Ο Γαϊγλάρος” θα επαναληφθεί την Κυριακή 11 Δεκεμβρίου στις 12 το μεσημέρι.\nΣτις 6:30 το απόγευμα της ίδιας μέρας, ο Κουκλοθίασος Τα Πάντα Φι θα παρουσιάσει τον “Εγωιστή γίγαντα” μια διασκευή του γνωστού παραμυθιού του Όσκαρ Ουάιλντ.\n...Κάθε απόγευμα γυρίζοντας από το σχολείο τα παιδιά πήγαιναν να παίξουν στον κήπο του γίγαντα. Ήταν ένας μεγάλος πανέμορφος κήπος. Όταν ο γίγαντας επέστρεψε από το ταξίδι του, έδιωξε τα παιδιά και έχτισε έναν τοίχο από απαγορευτικές ταμπέλες.\nΌμως, και ο πιο εγωιστής γίγαντας πόσο μπορεί να αντέξει τη μοναξιά και το χειμώνα;\nΤο έργο πραγματεύεται τα πολλά πρόσωπα του εγωισμού σε αντιπαραβολή με την ομαδικότητα, τη φιλία, τη χαρά που καταφέρνουν στο τέλος να νικήσουν. Παρακολουθούμε τη διαδρομή που μεταμορφώνει την καρικατούρα του εγωιστή σε άνθρωπο.\nΜέσα από την ιστορία του “Εγωιστή γίγαντα” τα παιδιά έρχονται σε επαφή με την έννοια και τις διάφορες εκφράσεις του εγωισμού, ενώ με διαδραστικό τρόπο καλούνται να απαντήσουν σε διλήμματα και ερωτήματα σχετικά με την εγωκεντρική συμπεριφορά. Η φιλία και ο αλτρουισμός θριαμβεύουν και τα παιδιά νιώθουν ότι αυτό ήταν δική τους επιλογή.\nΧρησιμοποιούνται διαφορετικές τεχνικές κουκλοθεάτρου όπως επιτραπέζιες κούκλες άμεσου χειρισμού και θέατρο σκιών.\nΑπευθύνεται: Σε παιδιά από 3 ετών\nΔιασκευή, Σκηνοθεσία, Κατασκευές, Εμψύχωση: Kική Μαλτσάκη, Ειρήνη Μάστορα\nΦωτογραφία: Κώστας Κωστόπουλος


Καταργείται επισήμως το μαστίγωμα στη Σαουδική Αραβία! - Usay.gr\nΚαταργείται επισήμως το μαστίγωμα στη Σαουδική Αραβία!\nΑπρίλιος 25, 2020, 9:15 πμ Απρίλιος 25, 2020\nH μαστίγωση καταργείται επισήμως στη Σαουδική Αραβία και θα αντικατασταθεί από ποινές φυλάκισης ή επιβολή προστίμων. Η Σαουδική Αραβία καταργεί τη μαστίγωση ως μορφή τιμωρίας, σύμφωνα με ένα έγγραφο του ανωτάτου δικαστηρίου της χώρας το οποίο περιήλθε στην κατοχή του πρακτορείου Reuters σήμερα.\nΜε την απόφαση αυτή, η μαστίγωση θα αντικατασταθεί από ποινές φυλάκισης ή επιβολή προστίμων. «Η απόφαση είναι μια επέκταση των μεταρρυθμίσεων σε ό,τι αφορά τα ανθρώπινα δικαιώματα, οι οποίες εισήχθησαν υπό τον βασιλιά Σαλμάν υπό την άμεση επίβλεψη του πρίγκιπα διαδόχου Μοχάμεντ μπιν Σαλμάν», αναφέρεται στο έγγραφο.


Έλληνες από "χρυσάφι", τα "καυτά" ονόματα της Super League - Press Publica | Δημοσιογραφία για το δημόσιο συμφέρον\nΓαβριήλ Σακελλαρίδης, διευθυντή του ελληνικού τμήματος της Διεθνούς Αμνηστίας: Η κυβέρνηση…\nFAZ: Μύδροι κατά Μενδώνη για τους χειρισμούς της στην υπόθεση Λιγνάδη\nΕρευνα Prorata: Μεγαλώνει η δυσφορία, υποχωρεί η Ν.Δ-Μείωση της ψαλίδας κατά…\nΑρχική Pressroom Αθλητισμός Έλληνες από «χρυσάφι», τα «καυτά» ονόματα της Super League\nΈλληνες από «χρυσάφι», τα «καυτά» ονόματα της Super League\nΟι ελληνικοί σύλλογοι στρέφουν το βλέμμα τους κυρίως στη διεθνή αγορά σε κάθε μεταγραφική περίοδο, αλλά εκείνοι που… βοηθούν τα οικονομικά των ΠΑΕ με την πώλησή τους είναι οι Έλληνες ποδοσφαιριστές.\nΠοδοσφαιριστές που, είτε δεν κόστισαν τίποτα στις ομάδες δηλαδή αποκτήθηκαν ως ελεύθεροι, είτε στοίχισαν ελάχιστα στις ΠΑΕ και στη συνέχεια παραχωρήθηκαν με αρκετά εκατομμύρια ευρώ σε συλλόγους του εξωτερικού. Χαρακτηριστικά παραδείγματα τα τελευταία χρόνια, είναι οι πωλήσεις από πλευράς Ολυμπιακού των Μήτρογλου (15.000.000 ευρώ, Φούλαμ), Μανωλά (13.000.000, Ρόμα), Σάμαρη (10.000.000, Μπενφίκα), Φετφατζίδη (4.000.000, Τζένοα), Χολέμπας (1.000.000, Ρόμα).\nΚαι από τον Παναθηναϊκό των Μαυρία (3.000.000, Σάντερλαντ), Καρέλη (2.500.000, Γκενκ), Καπίνο (2.000.000, Μάιντς) και Καρνέζη (750.000, Ουντινέζε).\nΥπάρχουν και άλλοι παίκτες, όμως, που αγωνίζονται στο ελληνικό πρωτάθλημα και εκτόξευσαν τις «μετοχές» τους μέσα στη σεζόν, με συνέπεια να έχουν προσελκύσει το ενδιαφέρον ευρωπαϊκών συλλόγων. Όπως οι:\nΚΩΣΤΑΣ ΦΟΡΤΟΥΝΗΣ (ΟΛΥΜΠΙΑΚΟΣ), 16/10/1992\nΟ Τρικαλινός μέσος βρίσκεται στην πρώτη θέση των σκόρερ της Super League έχοντας 15 συμμετοχές, 12 γκολ και 6 ασίστ στο πρωτάθλημα μέχρι σήμερα, ενώ πέρυσι έπαιξε σε 25 αγώνες με συγκομιδή 7 γκολ και 1 ασίστ. Ξεκίνησε την καριέρα του από τις ακαδημίες του Ολυμπιακού και ακολούθησαν τα Τρίκαλα (2009-10), ο Αστέρας Τρίπολης (2010-11) και η Καϊζερσλάουτερν (2011-14).\nΟι «ερυθρόλευκοι» τον απέκτησαν το καλοκαρί του 2014 από τον γερμανικό σύλλογο με 400.000 ευρώ και η αξία του (πηγή: transfermarkt.de) αυτή τη στιγμή είναι στα 4.000.000 ευρώ.\nΔΗΜΗΤΡΗΣ ΠΕΛΚΑΣ (ΠΑΟΚ), 26/10/1993\nΟ γεννημένος στα Γιαννιτσά μεσοεπιθετικός προωθήθηκε από την Κ20 του ΠΑΟΚ στην πρώτη ομάδα τον Ιανουάριο του 2012. Δόθηκε στη συνέχεια δανεικός στην Καλαμαριά (2013-14) και στη Βιτόρια Σετούμπαλ (2014-15), αλλά η καλή παρουσία του την τρέχουσα περίοδο με τον «Δικέφαλο» αποτέλεσε «διαβατήριο» για την πρόσκλησή του στην Εθνική ομάδα. Ο νεαρός ποδοσφαιριστές μετρά 15 συμμετοχές, 2 γκολ και 3 ασίστ έως τώρα στο πρωτάθλημα.\nΠέρυσι, στην Πορτογαλία έπαιξε σε 24 παιχνίδια και πέτυχε 2 γκολ. Η χρηματιστηριακή του αξία ανέρχεται στα 1.250.000 ευρώ.\nΑΠΟΣΤΟΛΟΣ ΓΙΑΝΝΟΥ (ΑΣΤΕΡΑΣ ΤΡΙΠΟΛΗΣ), 25/1/1990\nΜοιράζεται την πρώτη θέση στον πίνακα των σκόρερ της Super League με τον Κώστα Φορτούνη. Ο γεννημένος στη Νάουσα αλλά μεγαλωμένος στη Μελβούρνη της Αυστραλίας διεθνής σέντερ φορ μετράει 16 συμμετοχές και 12 γκολ στο πρωτάθλημα. Προέρχεται επίσης από μια καλή περυσινή σεζόν στον Πανιώνιο, όπου σε 32 παιχνίδια σκόραρε 10 γκολ.\nΤα πρώτα ποδοσφαιρικά βήματα τα έκανε στις Κάνονς Μελβούρνης και Ελλάς Μελβούρνη και σε ηλικία 17 ετών ήρθε στην Ελλάδα. Ακολούθησαν κατά σειρά οι Απόλλωνας Καλαμαριάς (2008-09), Καβάλα (2009-11), ΠΑΟΚ (2011-13), Πλατανιάς (2013, έξι μήνες δανεικός από τον ΠΑΟΚ), Πανιώνιος (2013-15) και Αστέρας Τρίπολης, ως ελεύθερος. Πλέον η αξία του είναι στο 1.000.000 ευρώ.\nΑΠΟΣΤΟΛΟΣ ΒΕΛΛΙΟΣ (ΗΡΑΚΛΗΣ), 8/1/1992\nΓέννημα-θρέμμα των ακαδημιών του Ηρακλή (γιος του παλαίμαχου άσου του γηραιού, Κώστα Βέλλιου) άφησε την Θεσσαλονίκη τον Ιανουάριο του 2011 για λογαριασμό της Έβερτον και επέστρεψε στην πόλη που γεννήθηκε το περασμένο καλοκαίρι. Πραγματοποιεί εξαιρετική σεζόν και σε 15 συμμετοχές μέχρι σήμερα στο πρωτάθλημα, έχει συγκομιδή 9 γκολ και 2 ασίστ. Και μάλιστα σε μία ομάδα που δεν δημιουργεί πολλές τελικές προσπάθειες.\nΞεκίνησε όπως προαναφέραμε από τον Ηρακλή, έπαιξε επαγγελματικά από 2008 έως το 2010 και ακολούθησαν η Έβερτον (2011-13), η Μπλάκπουλ (2014), η βελγική Λιρς (2014-15) και η Βέστσιελαντ (2015) από τη Δανία. Η χρηματιστηριακή αξία του ανέρχεται στις 600.000 ευρώ.\nΠροηγούμενο άρθροΡαγδαία επιδείνωση του καιρού από αύριο\nΕπόμενο άρθροΚλείνει το εργοστάσιο της Softex – Στο δρόμο 200 εργαζόμενοι\nΔημήτρης Κουφοντίνας: Σοβαρή επιδείνωση παρουσίασε η υγεία του-Η ανακοίνωση του νοσοκομείου...\nΓαβριήλ Σακελλαρίδης, διευθυντή του ελληνικού τμήματος της Διεθνούς Αμνηστίας: Η κυβέρνηση...\nΕρευνα Prorata: Μεγαλώνει η δυσφορία, υποχωρεί η Ν.Δ-Μείωση της ψαλίδας κατά...\nΚορωνοϊός: Καταγγελίες ότι και στην Καλλιθέα εμβολιάστηκαν εκτός πρωτοκόλλου Αντιδήμαρχοι\nΤο βραβείο Νόμπελ για τον καθένα\nΚύριε πρωθυπουργέ σε τι σας ωφελεί ο θάνατος του;\nΚαι πάλι διεθνώς ρεζίλι η κυβέρνηση Μητσοτάκη-Politico: Aφιέρωμα στην Ελλάδα για...


ΗΠΑ: Υποχρεωτική η τρίτη δόση εμβολίου για εργαζόμενους μεγάλης αλυσίδας - horecaopen\nΗΠΑ: Υποχρεωτική η τρίτη δόση εμβολίου για εργαζόμενους μεγάλης αλυσίδας\nΟ Danny Meyer, επικεφαλής του Union Square Hospitality Group, δήλωσε ότι σύντομα θα αρχίσει να απαιτεί από τους πελάτες εστιατορίων να αποδεικνύουν ότι έλαβαν ενισχυτικό εμβόλιο Covid για να δειπνήσουν σε εσωτερικούς χώρους.\nΟι εργαζόμενοι θα πρέπει να είναι εμβολιασμένοι με τρεις δόσεις και η απόφαση θα τεθεί σε ισχύ αμέσως, ανακοίνωσε ο Meyer στο «Squawk Box» του CNBC.\nΗ απόφαση έρχεται εν μέσω μιας νέας αύξησης των κρουσμάτων Covid-19 λόγω της εξαιρετικά μεταδοτικής παραλλαγής όμικρον. Το στέλεχος του κορονοϊού έχει την ικανότητα να μολύνει ακόμη και εκείνους που έχουν εμβολιαστεί.\nΑπό την Τετάρτη, η USHG με έδρα τη Νέα Υόρκη ζητά από όλα τα μέλη του προσωπικού να λάβουν το τρίτο εμβόλιο του Covid εντός 30 ημερών, είπε ο Meye\nΗ USHG έχει μεγάλη παρουσία στη Νέα Υόρκη.\nΟ Meyer είναι επίσης ιδρυτής του Shake Shack και πρόεδρος του διοικητικού συμβουλίου. Ωστόσο, είπε ότι η αλυσίδα fast-casual burger θα πάρει τη δική της απόφαση σχετικά με τα booster.\nΕΛΣΤΑΤ: Στο +31% ο τζίρος των επιχειρήσεων της εστίασης Πού πρέπει να φοράμε μάσκα: Τι ισχύει για την εστίαση


Μου θυμίζεις μια μάγισσα | Get a life\nΜου θυμίζεις μια μάγισσα\nFiled under: Στίχοι — 62 Σχόλια\nμες τα μάτια τη θάλασσα\nΈνα φάρο στα πέλαγα\nένα αγέρι στα σύννεφα\nκι ένα αστέρι\nΣαν φωτιά που στο πέρασμα\nτο κορμί σου σαν κέρασμα\n5 Ιουνίου 2008 στο 12:16 μμ\nΟχι πες μου τι να πω…;\nΠαιδί μου εισαι τρομερος στον εμμετρο στιχο.. και γω (δεν ξερω αν το χεις καταλαβει) οταν βλεπω εμμετρο , πρωτα κοιταω αν ειναι σωστο κι υστερα το στιχο.\nΤι να κανουμε… λοξα πες το!\nΒασιλη μου συγχαρητηρια. Ισως το ωραιοτερο που εχεις γραψει με τελειο μετρο και υπεροχες λεξεις.\n5 Ιουνίου 2008 στο 12:39 μμ\n@ Μαρία πορτοκαλένια μου, είχα αρκετό καιρό να γράψω στίχους και η γνώμη σου ξέρεις ότι μετράει για μένα…\nΣτη συγκεκριμένη ανάρτηση προσπάθησα να κάνω ¨μαγικά¨ στη αιώνια γυναίκα, να της θυμίσω τη δύναμή της, να ζωντανέψω μέσα από εκείνη τη μαγεία του έρωτα…\nΧαίρομαι πολύ που σου άρεσε, σ’ ευχαριστώ,πολλά φιλιά\n5 Ιουνίου 2008 στο 12:51 μμ\n«Ένα φάρο στα πέλαγα\nΜοναδικό, τρυφερό και ταξιδιάρικο… όπως πάντα\nΚαλημέρα Φιλιά πολλά\n5 Ιουνίου 2008 στο 1:06 μμ\nΑφού το εγκρίνει η Μαρία … εμείς τι να πούμε;\n5 Ιουνίου 2008 στο 1:40 μμ\n@ Θαλασσινή μου πυργοδέσποινα, αυτά που λες μου θυμίζει η «μάγισσα»\nφαντάζομαι να μην υπερβάλλω, και να μην ψάχνω πολλά, έτσι ; 🙂\nΕίσαι πάντα γλυκειά, φιλιά ταξιδιάρικα\n5 Ιουνίου 2008 στο 1:45 μμ\n@ Ασκάρ, η Μαρία γράφει μοναδικά και ανεξάντλητα, εμείς που και που κι ό,τι μπορούμε. Φταίει κι η Μαριλίτσα σου, που μας έβαλε χθες την ιδέα για το έμμετρο. Περιμένουμε λοιπόν και το δικό σου… 😉\n5 Ιουνίου 2008 στο 10:15 μμ\nmaya h melissa\n5 Ιουνίου 2008 στο 11:14 μμ\nΕίχα καιρό να μπω και να δω αν έχεις κάτι καινούργιο και διαπίστωσα ότι δεν έλλειψα τελικά και πολύ :p Το καλό είναι ότι μπαίνοντας στη σελίδα σου είδα αυτό το όμρφο ποιήμα… Πολύ γλυκό και τρυφερό…!! Και θα στο ξαναπώ, κάτι έχεις εσύ με τη θάλασσα έ; Πολύ μου αρέσει πάντως!! Αυτό το πάθος κι αυτή η ζήτηση μου αρέσει!! Μου αρέσει πολύ!!\n6 Ιουνίου 2008 στο 12:29 πμ\nμια στάλα να συμπληρώσει τον πίνακά σου\nαλλά καυτή να χάσεις τα λογικά σου\nκι ύστερα με μιας νεράιδας το νάζι\nτο κύμα στην στεριά της θα σε βγάζει…\n6 Ιουνίου 2008 στο 2:55 πμ\nτι όμορφο που είναι, τι γλυκό! όμορφες εικόνες δωσμένες με μια τρυφερότητα, ή να τολμήσω να πω παιδικότητα; μου αρέσει πολύ πολύ πολύ πολύ!!\nευτυχισμένο γαλήνιο γλυκό καληνυχτοφιλάκι (βλέφαρα που κλείνουν, όσο κι αν προσπαθώ να τα κρατήσω ανοιχτά, καληνύχτα:))\n6 Ιουνίου 2008 στο 7:25 πμ\n@ Kαλημέρα Κάβειρε, μια θύμιση μαγική…\n6 Ιουνίου 2008 στο 7:31 πμ\n@ Μάγια μου, καλώς ήρθες πάλι… Έχω κι εγω λίγο χαθεί τον τελευταίο καιρό γι αυτό δεν έχασες πολλά. Με τη θάλασσα έχω μια αγάπη πράγματι και δεν μπορώ να της ξεφύγω εύκολα. Φιλιά καλημέρα\n6 Ιουνίου 2008 στο 7:54 πμ\n@ Νεράιδα μου βρόχινη\nΜια στάλα από τα όνειρά της φτάνει\nκαι η ψυχή μου θα γλυκάνει\nΦιλιά πολλά, καλημέρα\n6 Ιουνίου 2008 στο 8:08 πμ\n@ Άλια μου, σε ευχαριστώ και χαίρομαι γι αυτό που λες . Μέσα από τον αυθορμητισμό και το ελεύθερο πνεύμα, βγαίνει και η παιδικότητα και η τρυφερότητα του καθενός μας. Είναι και από τους λόγους που ξεκίνησα αυτό το μπλογκ με αυτά τα στοιχεία. Φιλιά , να είσαι καλά\n6 Ιουνίου 2008 στο 12:37 μμ\nπαντως πολυ σε εχει μαγεψει αυτη η μαγισσα…\n6 Ιουνίου 2008 στο 12:46 μμ\nα! μην μου τα αλλαζετε θεση συνεχως…\nχμ! καικι, ε;\n-σνιφ! το αγιοκλημα το ειχα συνηθισει παντως!-\n6 Ιουνίου 2008 στο 12:54 μμ\nΜια μάγισσα Βασιλική, η θάλασσα μονάχη της…Το αγιόκλημά σου το πήρε το καϊκι και άντε να το βρω… 🙂 Φιλιά, καλό μεσημέρι\n6 Ιουνίου 2008 στο 1:02 μμ\nναι… αλλα εμεις αφηνομαστε στην μαγεια του καθε τι…\nτι; δηλαδη «χαθηκα»;\n6 Ιουνίου 2008 στο 1:03 μμ\nΑσε τα σνιφ! 😉 Μια χαρά είσαι στο καϊκι… Ξεκίνησες ένα ταπεινό λινκ στο blogroll, έγινες νυχτολούλουδο, μετά αγιόκλημα, ήρθε η ώρα και για μια κρουαζιέρα …είναι και καλοκαιράκι ό,τι πρέπει…\n6 Ιουνίου 2008 στο 1:07 μμ\n6 Ιουνίου 2008 στο 1:08 μμ\nκαι δεν με λετε «αφεντη»;\nεπειδη βλεπω να θαλασσοπνιγομαι η καψερη… κανενα σωσιβιο, υπαρχει;;;;\n6 Ιουνίου 2008 στο 1:10 μμ\nΣε βρήκα …είσαι στο κατάστρωμα στο καίκι, στη μέση περίπου ακουμπάς στην κουπαστή κι ο αέρας σου παίρνει τα μαλλιά, έχει και θάλασσα σήμερα… 🙂\n6 Ιουνίου 2008 στο 1:15 μμ\nΔεν σε προλαβαίνω «ταπεινό λινκ»… Να προσέχεις μη «φύγεις» με τον αέρα στην θάλασσα…\n6 Ιουνίου 2008 στο 1:16 μμ\nπαει η μπουκλα δηλαδη;\nτσαμπα το κομμωτηριο!\nγια καμια τσαπαρι ειμαστε δηλαδη…\n6 Ιουνίου 2008 στο 1:18 μμ\nετσι ειμαι εγω…\nκαι ταπεινο και να προσεχω…\nαντε να δουμε τι αλλο θα ακουσουμε σημερα!\n6 Ιουνίου 2008 στο 1:26 μμ\nΤι να σου πω «ταπεινό αγιόκλημα» κι εγω συνεπιβάτης είμαι, μην πω …λαθρεπιβάτης 🙂 Αλλά κι εσύ σε καϊκι πας, τη μπούκλα σκέφτεσαι;\n6 Ιουνίου 2008 στο 1:52 μμ\nΚαλό ΣΚ Βασιλική, χάρηκα που τα είπαμε με αυτό το πιγκ- πογκ. Να είσαι καλά.\n6 Ιουνίου 2008 στο 2:38 μμ\nκαι πιγκ-πογκ και ταπεινο και να προσεχω!\nα, σαν πολλα να με φορτωσατε σημερις!\nελειψα για ολιγα λεπτα διοτι ειχε μπει το δωδεκαποντο μεσα σε μια χαραμαδα και δεν ελεγε να βγει με τιποτες…\nειχα και την μπουκλα να με ταλαιπωρει…\nπως να τα προλαβω ολα η καψερη;\nε, με λες;\nαφου ομως βιαστηκες δια τας ευχας…\nαντευχομαι και σε σενα καλο σ/κ και οφ κορς να εισαι μπιεν!!!\n-για καικι μπορει να μην ειμαι… αλλα μια εφεση στην ξενη γλωσσα την εχομεν! ασχετο!-\n6 Ιουνίου 2008 στο 3:53 μμ\nείχα καιρό να περάσω λόγο δουλειάς\nσε διαβάζω πόση ώρα μαγεία εκπέμπει κάθε ποστ σου,\nσήμερα ήταν η μέρα σου για μένα και με ταξίδεψες με τις όμορφες ιστορίες σου\nκαι αυτό το υπέροχο ποίημα στην «νεράιδα»\nσυγνώμη αλλά ζήλεψα… θα ήθελα να το είχα γράψει εγώ, 🙂\nθα μου επιτρέψεις κάποια από τις επόμενες μέρες να στολίσει τον νεραϊδόκοσμο;\n6 Ιουνίου 2008 στο 6:02 μμ\nωραία μουσική φράση, με απλά καθαρά υλικά, καλησπέρα\n6 Ιουνίου 2008 στο 7:15 μμ\nΓειάσου αγαπημένε μου Βασίλη….χαίρομαι πολύ που επέστρεψες στο παλιό αγαπημένο και υπέροχο ύφος σου!….τί ωραίο ποίημα…πολύ ωραίο τόσο πολύ ρομαντικό,γλυκό,τρυφερό και υπέροχο….μ αρέσει επειδή..περιγράφει ίσως την τέλια γυναίκα-ή το τέλιο γυναικείο πλάσμα.. αλλά το περιγράφει όμως με μια υπέροχη παιδική αφέλια και έναν υπέροχο νεανικό ρομαντισμό..με μιά αθώα νεανική τρυφερότητα….και επειδή μιλά για το αντικείμενο του πόθου ενός άντρα-τη γυναίκα-με τόσο αθώο τρόπο….και όχι με τρόπο χυδαίο και προσβλητικό γι αυτήν…και έχω και μιά εντύπωση ότι μας δείχνει και λίγο τί σημαίνει για σένα η γυναίκα και ποιά είναι η θέση της στη ζωή σου και τη καρδιά σου…! αααααχ τί ωραία φράση! ‘μου θυμίζεις μιά μάγισσα’…τέλιο! αν ερχόταν και μου λεγε ένας άντρας αυτή τη φράση… δε θα τον άφηνα να φύγει ποτέ από κοντά μου!….τέλιο ποίημα!..τέλιο απλά…εξαιρετικό…Με αγάπη,Αθανασία.\n6 Ιουνίου 2008 στο 11:19 μμ\n.. την αρμύρα στο χάδι.\nμένω εκεί . να είσαι καλά.\n6 Ιουνίου 2008 στο 11:46 μμ\nΒασίλη μου είσαι πολύ τρυφερός !!!!\n8 Ιουνίου 2008 στο 10:15 πμ\nΈνα όμορφο ταξίδι..ανέμελο όπου η «επιβάτης» ορίζει την πορεία που θα ακολουθήσει ο «καπετάνιος»..\nΤρυφερός ο λόγος σου όπως πάντα..\n8 Ιουνίου 2008 στο 2:06 μμ\nΒασίλη πολύ τρυφερό το ποίημα σου… Ύμνος στη γυναίκα. Χαίρομαι που υπάρχουν ακόμη τόσο ρομαντικοί άνθρωποι… Τα φιλιά μου έχεις!\n8 Ιουνίου 2008 στο 10:18 μμ\nΤυχερή… δεν υπάρχει στοιχείο που να μην της μοιάζει και να μην της το τραγούδησες…..\n8 Ιουνίου 2008 στο 11:42 μμ\nΚαλησπέρα Βασίλη μου, μου αρεσαν πάρα πολύ οι στίχοι σου και πραγματικά τα εύσχημα σ’αυτήν που στους ενέμπνευσαν..Την καληνύχτα μου\n9 Ιουνίου 2008 στο 4:53 πμ\nΑπλά, πολύ όμορφο\n9 Ιουνίου 2008 στο 7:32 πμ\n@ Bασιλική καλημέρα, ήμουν λίγο βιαστικός την Παρασκευή γιατί έπρεπε να φύγω. Να είσαι καλά και καλή εβδομάδα 🙂\n9 Ιουνίου 2008 στο 7:37 πμ\n@ Μελωμένε, ό,τι σου αρέσει από εδώ, φίλε μου, είναι τιμή μου να στολίσει τον νεραϊδόσκοσμό σου. Έχω κι εγω λίγο χαθεί από την μπλογκόσφαιρα, αλλά φροντίζω να κρατάω την επαφή μου. Χαίρομαι που βρήκες το ποίημα όμορφο και ταξιδιάρικο γιατί αυτό είναι και ο στόχος μου σε όλα αυτά. Να αρέσει αισθητικά και να «ταξιδεύει». Καλημέρα σου\n9 Ιουνίου 2008 στο 7:50 πμ\n@ Μαρία i, καλημέρα. Σε ευχαριστώ για την παρέα και τις όμορφες σκέψεις που κι εσύ μας μοιράζεις. Φιλιά, καλή εβδομάδα\n9 Ιουνίου 2008 στο 8:06 πμ\n@ Αθανασία μου, χαίρομαι κι εγώ να διαβάζω κάθε φορά το σχόλιό σου, γιατί το πλημμυρίζεις από την ευαισθησία σου. Σου έχω ξαναπεί ότι γράφεις πολύ τρυφερά και όμορφα… Πόσο ανάλογη απάντηση να σου δώσω τώρα για όλα αυτά που αναφέρεις; Μάλλον λοιπόν αυτή η ιδανική γυναίκα (ή ο άντρας στην περίπτωσή σου) είναι από μόνες τους οι αιτίες που μας κάνουν να τους βλέπουμε τόσο ιδανικά. Με το βλέμμα τους, με τις κινήσεις, το άγγιγμά τους, με την αφοσίωσή τους. Αυτό που μας δίνουν, μπορεί να γίνει μέσα από τα μάτια και του πιο αθώου έρωτα τόσο ιδεώδες, που να μας φαίνεται μαγικό.. που σκορπίζει χαμόγελα, λάμψη, αστροσκόνη στο πέρασμά του. Φιλιά, καλη εβδομάδα να έχεις, με την αγάπη μου 🙂\n9 Ιουνίου 2008 στο 8:10 πμ\n@ Ζουζούνα, καλημέρα σου, χάδι από χάδι έχει διαφορά, έτσι δεν είναι; Αυτό το «αλμυρό» που σε γοητεύει, σε κάνει να λύνεσαι και σε τρελλαίνει, μοιάζει αλλιώτικο, μαγεμένο. Έρωτας είναι η αιτία… που λέει και το τραγούδι. Φιλιά, καλή εβδομάδα\n9 Ιουνίου 2008 στο 8:12 πμ\n@ Αναμέλλα μου κι εσύ επίσης 😉 Φιλιά καλή εβδομάδα\n9 Ιουνίου 2008 στο 8:15 πμ\n@ diVa μου, σε αυτό το ταξίδι δε ρωτάς πολλά, δεν μιλάς πολύ, απλά ταξιδεύεις, γητεύεσαι και γητεύεις. Είναι τα όμορφα ταξίδια του μυαλού και του έρωτα, εκεί που στα μάτια σου όλα γίνονται όμορφα και μαγικά. Φιλιά καλημέρα, να είσαι καλά.\n9 Ιουνίου 2008 στο 8:18 πμ\n@ Κατερίνα μου, σε ευχαριστώ πολύ… Ύμνος στη γυναίκα; Μου κάνει εντύπωση το σχόλιό σου, γιατί όταν το έγραφα δεν είχα τέτοιο στόχο. Χαίρομαι όμως αν βγήκε έτσι. Φιλιά πολλά, καλημέρα και καλή εβδομάδα\n9 Ιουνίου 2008 στο 8:26 πμ\n@ Γλαρένια μου, περιγράφω ό,τι της μοιάζει και ό, τι εκείνη χαρίζει. Θα έχεις διαπιστώσει ότι όταν γραφω στίχους, συνηθίζω να κατεβάζω το …σύμπαν στα πόδια της. Τυχερή και τυχερός πάνε μαζί σε αυτά. Αν υπάρχουν στην πραγματικότητα αυτά τα όμορφα και τρυφερά σε όλα πρόσωπα θα είναι σίγουρα τυχερά… Φιλιά πολλά καλή εβδομάδα.\n9 Ιουνίου 2008 στο 8:48 πμ\n@ Rain μου, γλυκειά μου βροχή, σε ευχαριστώ, μάλλον τα εύσχημα πρέπει να πάνε στην ανώνυμη τρυφερή και γνήσια γυναίκα που ξέρει τον τρόπο να σκορπάει έναν άντρα και να τον μαγεύει. Έχω πει παλιότερα ότι τα μπλογκς είναι ένα «νέο ρομαντικό ρεύμα». Μπορούμε και στο 2008 να αγγίζουμε με τις λέξεις, να σπάμε την ωμότητα της εποχής και να ξανα-ερωτευθούμε χρησιμοποιώντας μόνο αγνά και ανιδιοτελή υλικά. Την ψυχή και την αυθόρμητη σκέψη μας. Ξεπερνώντας τη βιτρίνα της εικόνας και του χρήματος, μπορούμε να κοιτάξουμε βαθύτερα τον -την απέναντί μας και τελικά να βελτιώσουμε τον εαυτό μας και τις σχέσεις μας. Φιλιά και καλημέρα\n9 Ιουνίου 2008 στο 8:51 πμ\n@ Αλέξη φίλε μου να ‘σαι καλά. Ξέρεις κι εσύ ότι γράφεις πολύ όμορφα και συναισθηματικά. Καλή εβδομάδα να έχεις.\n9 Ιουνίου 2008 στο 10:31 πμ\n… και που δεν το λέει το τραγουδι, έρωτας ήταν πάντα η αιτία. Καλημέρα καλή εβδομάδα!\n9 Ιουνίου 2008 στο 12:58 μμ\nΕτσι ζουζούνα, πάντα ο έρωτας θα μας κυβερνά. Καλή εβδομάδα να έχεις\n9 Ιουνίου 2008 στο 7:56 μμ\n10 Ιουνίου 2008 στο 9:18 πμ\n@ Καλημέρα Μαριλίτσα. Κι από μένα φιλί… πορτοκαλένιο 🙂\n11 Ιουνίου 2008 στο 9:55 πμ\n11 Ιουνίου 2008 στο 10:13 πμ\n@ Καλημέρα Ντίνα μου, φιλιά κι από μένα\n11 Ιουνίου 2008 στο 10:24 πμ\nεφερα καρπουζακι, γλυκο του κουταλιου, ενα γλαστρακι πανσεδες, λιγα κουλουρακια, α! και τον καφε μου…\nπου να τα ακουμπησω;\n11 Ιουνίου 2008 στο 11:30 πμ\nΠολύ τρυφερό και ρομαντικό αγγίζει τη ψυχή μου.\n11 Ιουνίου 2008 στο 12:33 μμ\nΕίδες τι παθαίνεις όταν εσύ γράφεις και οι άλλοι σου μιλάνε για τι θα κάνεις το Σαββατοκύριακο, κάνεις λάθη!!!!! χιχιχι\n11 Ιουνίου 2008 στο 2:20 μμ\n@ Βασιλική έφερες το καλοκαίρι ολόκληρο με την γοητεία, την ανεμελιά και τη δροσιά του. Μπορείς να το αφήσεις όπου θέλεις. Πολλά φιλιά 🙂\n11 Ιουνίου 2008 στο 2:23 μμ\n@ Ψυχή μου, σε ευχαριστώ για το σχόλιο, σα να είσαι στο μυαλό μου όμως, μη νομίζεις ότι έκανες λάθος, από μέρες το σκέφτομαι το ΣΚ, είναι μάλιστα και τριήμερο, έχω και το πάρτυ της κόρης μου το Σάββατο λόγω γενεθλίων και τρέχω για τις σχετικές ετοιμασίες… Φιλιά πολλά, να είσαι καλά 🙂\n23 Ιουνίου 2008 στο 7:43 μμ\nΛόγω της αδελφής μου Μαρίας, διαβάζω μερικές φορές ποιήματα, και λογοτεχνικά κείμενα που έχουν σχέση με τον «κύκλο των χαμένων ποιητών» της .\nΤο ποίημα «μου θυμίζεις μια μάγισσα» είναι πάρα πολύ καλό και ευχάριστο. Άν και δεν είμαι ειδικός θα έπαιρνα το θάρος να πω ότι η λέξη «αστροσκόνη» θα «ηχούσε» πιο ευχάριστα αν γραφόταν «άστρων σκόνη».\nΕξαίρετο ποιήμα. Συγχαρητήρια !!!\n24 Ιουνίου 2008 στο 7:32 πμ\n@ Καλώς ήρθες στο μπλογκ Νίκο. Σε ευχαριστώ και για την επισήμανση και για την εκτίμηση για το ποίημα. Η αδελφή σου η Μαρία φαντάζομαι ότι είναι η γνωστή και σε μένα ποιήτρια.. Γράφει εκπληκτικά και είναι πηγή έμπνευσης. Να την χαίρεσαι, καλημέρα\n« Ο Θανάσης ο ακέπ\nΟ ήχος της στιγμής »


Bas Rutten: ''Είναι καλά ο Mauro Ranallo''\nαπόUnknown - Μαρτίου 25, 2017\nΌπως σας ενημερώσαμε σε προηγούμενη ανάρτηση, ο σχολιαστής του SmackDown Live, Mauro Ranallo, ήταν απών από τα δύο τελευταία επεισόδια του ''μπλε'' brand, λόγω κατάθλιψης, από την οποία πάσχει εδώ και χρόνια.\nΟ φίλος του Ranallo, Bas Rutten, σε συνέντευξη που παραχώρησε πρόσφατα, σχολίασε το θέμα, τονίζοντας, μεταξύ άλλων, ότι η κατάσταση του 47χρονου Καναδού σχολιαστή έχει βελτιωθεί αρκετά τις τελευταίες μέρες.\n'' Είναι καλά. Όπως όλοι γνωρίζουν, ο Mauro μιλάει ανοιχτά για το πρόβλημα του. Δεν αισθάνεται άσχημα γι' αυτό. Κάποιες φορές μέσα στη χρονιά αισθάνεται ότι πιέζεται και έχει ανάγκη να ξεκουράζεται πνευματικά. Αλλά είναι καλά. Μίλησα μαζί του και μου έστειλε κάποια αστεία βίντεο. Όλα πάνε καλά. Πιστεύω ότι σύντομα θα είναι καλύτερα. ''


Bwin: Super League με υψηλές αποδόσεις\nΤότεναμ και Έβερτον κλείνουν την αυλαία της 33ης αγωνιστικής στην Premier League και ταυτόχρονα παίζουν το τελευταίο τους χαρτί για να προλάβουν το τρένο των ευρωπαϊκών διοργανώσεων. Πριν τη σέντρα της αγωνιστικής, τα «σπιρούνια» (45 β.) υπολείπονταν επτά βαθμών από την 5η Μάντσεστερ Γιουνάιτεντ (52 β.), έναν λιγότερο από ότι τα «ζαχαρωτά» (44 β.).\nSuper League & Challenges με άπαιχτα δώρα* στη bwin! |21+ *ισχύουν όροι & προϋποθέσεις Παίξε Νόμιμα\nΣτο Περιστέρι, ο Παναιτωλικός παίζει τα… ρέστα του σε ό,τι αφορά την παραμονή, καθώς το ντεμαράζ του Πανιωνίου έφερε σε μειονεκτική θέση τα «καναρίνια». Μάλιστα, θα πρέπει να σπάσουν και την κατάρα των εκτός έδρας αγώνων, καθώς για να βρεθεί δικό τους διπλό μακριά από το Αγρίνιο, το ημερολόγιο πρέπει να γυρίσει πίσω στον Οκτώβριο και το 0-4 κόντρα στον Ιαλυσό για το Κύπελλο!\nbwin – Δείτε τη La Liga σε live streaming*.|21+ Παίξε Νόμιμα\nΤο πρόγραμμα της ημέρας ολοκληρώνεται με δύο αναμετρήσεις για τη La Liga. Στο Estadio Casmilo Cano, η Λεβάντε περιμένει τη Ρεάλ Σοσιεδάδ, σε μια αναμέτρηση που μόνο οι φιλοξενούμενοι διατηρούν βαθμολογικό κίνητρο, καθώς βρίσκονται στο -2 από την 6η θέση και τα ευρωπαϊκά εισιτήρια. Δυόμιση ώρες αργότερα, η Σεβίλλη περιμένει την Έιμπαρ. Οι γηπεδούχοι χρειάζονται νίκες για να παραμείνουν φαβορί στη μάχη της 4ης θέσης, την ώρα που η Έιμπαρ αναζητά νίκες, ώστε να εξασφαλίσει όσο το δυνατόν γρηγορότερα την παραμονή.\nΔιάβασε την κριτική Παίξε στην Bwin\nΛειψία – Ατλέτικο με υψηλές αποδόσεις και εκατοντάδες ειδικά\nΛειψία – Ατλέτικο σήμερα στην Goalbet με 1000+ ειδικά\nΛειψία – Ατλέτικο: Ακόμα μεγαλύτερες αποδόσεις στη Sportingbet\nΓουλβς – Σεβίλλη με υψηλές αποδόσεις και εκατοντάδες ειδικά\nΓουλβς – Σεβίλλη σήμερα στην Goalbet με 1000+ ειδικά\nΤα κοινά των ομάδων στο μεταγραφικό παζάρι με τους παίκτες καζίνο/στοιχήματος\nΗ William Hill λάνσαρε επίγειο στοίχημα στις ΗΠΑ!\nΗΠΑ: Αυξάνεται το επενδυτικό ενδιαφέρον για στοίχημα, παρά την πανδημία


Ο Τσίπρας και οι... μεσάζοντες - Ειδήσεις - νέα - Το Βήμα Online\nΟ Τσίπρας και οι… μεσάζοντες\nΑπό νεύρα άλλο τίποτε στη συζήτηση στη Βουλή για τα βλήματα που επρόκειτο να πωληθούν στη Σαουδική Αραβία\n27 Νοεμβρίου 2017, 19:14 Ενημερώθηκε: 28 Νοεμβρίου 2017, 05:00\nΑπό νεύρα άλλο τίποτε στη συζήτηση στη Βουλή για τα βλήματα που επρόκειτο να πωληθούν στη Σαουδική Αραβία. Τόσο ο Αλέξης Τσίπρας όσο (κυρίως) και ο συγκυβερνήτης του Πάνος Καμμένος (φωτογραφία) είχαν μια νευρικότητα όταν επιχειρούσαν να δικαιολογήσουν τα αδικαιολόγητα. Γιατί, στην ουσία, δεν είπαν τίποτα, έμειναν πολλά ερωτήματα αναπάντητα, τα οποία και παραμένουν ώσπου να αποδοθούν ευθύνες.\nΟ μεν Πρωθυπουργός όταν πήρε τον λόγο (την περισσότερη ώρα απουσίαζε από την αίθουσα) είχε ένα ύφος αυστηρό, θυμωμένο, νευρικό. Εκανε επίθεση στον Κυρ. Μητσοτάκη επειδή αισθάνθηκε ότι εθίγη όταν εκείνος του είπε στο επόμενο διαφημιστικό σποτάκι να πει στον σκηνοθέτη να μη βάζει στο πλάνο τα ακριβά πούρα. Και μέσα στα νεύρα και στον θυμό του παραδέχθηκε ότι όντως το επίμαχο πούρο ήταν δικό του και ότι του το έκαναν δώρο, αλλά δεν είπε ποιος του έκανε δώρο τόσο ακριβό πούρο.\nΟ δε Πάνος Καμμένος εμφανίστηκε κατακόκκινος, προφανώς τον διέκρινε μια νευρικότητα. Δεν έδωσε συγκεκριμένες απαντήσεις. Κατέθετε στη Βουλή το ένα έγγραφο πάνω στο άλλο (και εν συνεχεία τα κατέθεσε όλα μαζί και πάλι ο κ. Τσίπρας), απείλησε (για άλλη μια φορά) με μηνύσεις, μπέρδευε τα λόγια του, φώναζε από τα υπουργικά έδρανα στον Αδωνι Γεωργιάδη και στο τέλος έριξε (όπως το συνηθίζει) και τη συνηθισμένη λάσπη. Λάσπη την οποία κατόπιν και ο κ. Τσίπρας την πήρε από το χέρι του κ. Καμμένου και την πέταξε και αυτός κατά των γαλάζιων, αν και έλεγε (και εδώ είναι η ειρωνεία του) ότι δεν θα σταθεί σε αυτά τα θέματα.\nΜπέρδεψαν τους μεσάζοντες\nΟ Πρωθυπουργός αλλά και ο υπουργός Αμυνας έκαναν απεγνωσμένη (όπως τη χαρακτήρισαν πολλοί βουλευτές) προσπάθεια να πείσουν (κυρίως τους βουλευτές του ΣΥΡΙΖΑ, αλλά και όσους παρακολουθούσαν από την τηλεόραση τη συνεδρίαση της Βουλής) ότι ο Βασίλης Παπαδόπουλος δεν ήταν δικός τους μεσάζων. Και προκειμένου να πείσουν ανακάλυψαν ανταγωνισμό… μεσαζόντων: τον Τζων Σφακιανάκη! Και τον χρέωσαν μάλιστα στον Γ. Παπακωνσταντίνου, τον υπουργό Οικονομικών επί ΠαΣοΚ. Μόνον που ο κ. Σφακιανάκης (για τον οποίον όλοι στη Βουλή αναρωτιόνταν) δεν ήταν σύμβουλος του κ. Παπακωνσταντίνου. Αλλωστε ο κ. Παπακωνσταντίνου το διέψευσε. Ορισμένοι έσπευσαν να πουν ότι ήταν στο Σώμα Οικονομικών Εμπειρογνωμόνων, επί υπουργίας Γ. Αλογοσκούφη.\nΕν συνεχεία ψάχνοντας στα δημοσιογραφικά γραφεία βρέθηκε ένας Gian Σφακιανάκης (απόφοιτος Harvard) επενδυτικός σύμβουλος της Σαουδικής Αραβίας. Μάλλον αυτό θα εννοούσε ο κ. Τσίπρας αφού τον προσφώνησε και… Ζαν και τα έμπλεξε με συμβούλους του κ. Παπακωνσταντίνου. Πάνω στη βιασύνη του, στο άγχος και στη νευρικότητά του ο κ. Τσίπρας έμπλεξε και έναν δεύτερο μεσάζοντα…\nΑλλά ο ανταγωνισμός μεσαζόντων καθόλου δεν αναιρεί το θέμα. Τα ερωτήματα, όπως προανέφερα, είναι πολλά και οι απαντήσεις σχεδόν ανύπαρκτες. Απαιτούνται απαντήσεις κανονικές και όχι σαν αυτές που ακούσαμε στη Βουλή. Οχι υπεκφυγές και άλλα λόγια να αγαπιόμαστε (που λέει και ο σοφός λαός).\nΑντιπολίτευση στα… ΜΜΕ\nΑυτή η επιμονή του κ. Τσίπρα στα… διαπλεκόμενα ΜΜΕ έχει καταντήσει και βαρετή και ανεξήγητη. Κάνει συνεχώς αντιπολίτευση στα ΜΜΕ, τα οποία του φταίνε επειδή αποκαλύπτουν (όλο και συχνότερα τώρα τελευταίως) και σκάνδαλα, και παραλείψεις και αδυναμίες της κυβέρνησης (και κυρίως του συγκυβερνήτη του). Κυβερνά εδώ και τρία χρόνια και ακόμη του φταίνε τα ΜΜΕ. Οχι βεβαίως τα δικά του, αλλά αυτά που δεν ελέγχει. Αυτά που δεν χρησιμοποιούν έτοιμα ρεπορτάζ προερχόμενα από τα non papers του Μαξίμου. Επιμένει να λέει ότι παίρνουν γραμμή από κάποια σκοτεινά κέντρα και εν συνεχεία δίνουν αυτά γραμμή στη ΝΔ. Και όμως, ο μόνος που δεν δικαιούται σήμερα να κάνει λόγο για τη «διαπλοκή των ΜΜΕ» είναι ο κ. Τσίπρας, που οι μηχανισμοί προπαγάνδας του ελέγχουν τουλάχιστον δέκα εφημερίδες (ημερήσιες, σαββατιάτικες, κυριακάτικες), πέντε τηλεοπτικούς σταθμούς, άπειρα sites στο Διαδίκτυο και ένα ειδησεογραφικό πρακτορείο (πανελλαδικής εμβέλειας).\nΗ Ντόρα, ο Αδωνις και ο… Λένιν\nΤι μπορείς να μάθεις από ένα πηγαδάκι γαλάζιων βουλευτών (κατά σύμπτωση ήταν όλοι ομιλητές στην επερώτηση που κατέθεσαν για τα βλήματα της Σαουδικής Αραβίας). Νόμιζε κανείς ότι συγκεντρώθηκαν στο Εντευκτήριο της Βουλής για να συντονίσουν τη γραμμή τους, αφού σε λίγη ώρα θα άρχιζε η συζήτηση. Και όμως το θέμα ήταν ο… Λένιν. Με την Ντόρα Μπακογιάννη να δηλώνει ότι διάβασε (της τα έφερε ο Παύλος Μπακογιάννης) και τα 17 άπαντα του Λένιν. Ο δε Αδωνις Γεωργιάδης παραδέχθηκε ότι άρχισε να τα διαβάζει αλλά δεν άντεξε. Εν συνεχεία άφησαν τον Λένιν και έπιασαν τον… Τσόρτσιλ. Ανέφεραν συγκεκριμένα μια ρήση του ότι «είναι απαράδεκτο για έναν νέο έως τα 30 να μη γίνει κομμουνιστής. Και παντελώς ηλίθιος εάν συνεχίσει και μετά τα 30 να είναι».\nΑλλά το καλύτερο το αποκάλυψαν στο τέλος, την ώρα που σηκώθηκαν να φύγουν για να πάνε στην Ολομέλεια. Αποκάλυψαν (με χαρτιά παρακαλώ) ότι βουλευτής του ΣΥΡΙΖΑ (που συνηθίζει να κουνά το δάχτυλο στις διάφορες εξεταστικές επιτροπές) πήρε συστατική επιστολή από το Μέγαρο Μαξίμου για να διοριστεί σε δημόσιο οργανισμό. Προσέξετε όμως, ζήτησε και έλαβε συστατική επιστολή από το Μέγαρο Μαξίμου όταν ένοικός του ήταν ο Κώστας Καραμανλής.\nΘέλετε και άλλο, το οποίο προσεχώς θα απασχολήσει τη Βουλή, κυρίως όταν ο κ. Τσίπρας ζητήσει συζήτηση για τη φοροδιαφυγή και τη διαφθορά; Σας πληροφορώ ότι υπάρχουν έγγραφα σύμφωνα με τα οποία σημαντικό στέλεχος της κυβέρνησης εισέπραξε μερικές εκατοντάδες χιλιάδες ευρώ ως επιχορήγηση από το ΚΕΕΛΠΝΟ.


από ArenaLarissa · 16 Μαρτίου 2018\nΣτο σωματείο Κίσσαβος Συκουρίου (υπότροπο σύμφωνα με το άρθρο 15 παρ. 4γ’ ΠΚ) για τη συμπεριφορά οπαδών του κατά τη διάρκεια του αγώνα της 10.03.2018 με το σωματείο Δαμασιακός (παράβαση άρθρου 15 παρ. 4, 6 ΠΚ) επιβάλλει χρηματική ποινή 100 ευρώ.\nΣτο σωματείο Δαμασιακός για τη συμπεριφορά οπαδών του κατά τη διάρκεια του αγώνατης 10.03.2018 με το σωματείο Κίσσαβος Συκουρίου (παράβαση άρθρου 15 παρ. 4, 6 ΠΚ) επιβάλλει χρηματική ποινή 50 ευρώ.\nΣτο σωματείο Αετός Μακρυχωρίουγια τη συμπεριφορά οπαδών του μετά τη λήξη του αγώνα της 11.03.2018 με το σωματείο Νεάπολης Λάρισας (παράβαση άρθρου 15 παρ. 4α’, 6 ΠΚ) επιβάλλει χρηματική ποινή 50 ευρώ.\nΣτο σωματείο Όλυμπος Αιγάνης για τη συμπεριφορά οπαδού του κατά τη διάρκεια του αγώνα της 04.03.2018 με το σωματείο Αετός Αετολόφου (παράβαση άρθρου 15 παρ. 4α’, 6 ΠΚ) επιβάλλει χρηματική ποινή 200 ευρώ και στέρηση του δικαιώματος να αγωνίζεται στην έδρα του για 1 αγωνιστική.\nΣτον προπονητή του σωματείου Αετός Μακρυχωρίου κ. Δημήτριο Τσέτσιλα για έντονη διαμαρτυρία στον αγώνα της 11.03.2018 με το σωματείο Νεάπολη Λάρισας (παράβαση άρθρου 8 παρ. 3 ΠΚ) επιβάλλει ποινή αποκλεισμού 1 αγωνιστικής.\n11/03 ΜΠΑΜΗΣ Ε. 1393707 ΗΡΑΚΛΗΣ ΛΑΡΙΣΑΣ 2η ΚΙΤΡΙΝΗ 1 + 10\n10/03 ΣΥΝΑΠΑΛΟΣ Μ. 1340509 Π.Ο. ΕΛΑΣΣΟΝΑΣ 2η ΚΙΤΡΙΝΗ 1 + 10\n11/03 ΦΟΥΣΙΚΑΣ Π. 566969 ΑΕΤΟΣ ΜΑΚΡΥΧΩΡΙΟΥ 2η ΚΙΤΡΙΝΗ + ΕΞΥΒΡΙΣΗ ΒΟΗΘΟΥ ΔΙΑΙΤΗΤΗ 5 + 50\n11/03 ΒΕΡΓΗΣ Ι. 556724 ΑΜΠΕΛΟΚΗΠΟΙ 2η ΚΙΤΡΙΝΗ 1 + 10\n10/03 ΨΑΡΟΥΛΗΣ Α. 1002236 ΠΑΝΑΓΡΟΤΙΚΟΣ ΝΙΚΑΙΑΣ 2η ΚΙΤΡΙΝΗ 1 + 10\n10/03 ΑΝΔΡΕΟΠΟΥΛΟΣ Δ. 1377837 ΠΑΝΑΓΡΟΤΙΚΟΣ ΝΙΚΑΙΑΣ ΕΞΥΒΡΙΣΗ ΔΙΑΙΤΗΤΗ 4 + 40\n11/03 ΓΚΟΥΤΣΙΟΥΔΗΣ Β. 1335236 ΠΑΟΛ ΑΒΕΡΩΦ ΒΙΑΙΟΠΡΑΓΙΑ ΚΑΤΑ ΑΝΤΙΠΑΛΟΥ 3 + 30\n11/03 ΜΗΣΙΟΣ Δ. 1153693 ΕΛΠΙΣ ΜΕΣΟΧΩΡΙΟΥ ΒΙΑΙΟΠΡΑΓΙΑ ΚΑΤΑ ΑΝΤΙΠΑΛΟΥ 3 + 30\n11/03 ΣΚΡΙΑΠΑΣ Α. 1012103 ΚΕΡΑΥΝΟΣ ΔΕΝΔΡΩΝ 2η ΚΙΤΡΙΝΗ 1 + 10\n11/03 ΛΑΖΟΣ Ι. 455853 ΣΥΚΕΑ 2η ΚΙΤΡΙΝΗ 1 + 10\n11/03 ΣΕΒΔΑΛΗΣ Ε. 469491 ΟΛΥΜΠΙΑΚΟΣ ΧΕΙΜΑΔΙΟΥ 2η ΚΙΤΡΙΝΗ 1 + 10\n10/03 ΜΠΑΛΟΥΚΑΣ Δ. 1359233 ΜΥΤΙΚΑΣ ΚΑΛΥΒΙΩΝ 2η ΚΙΤΡΙΝΗ 1 + 10\n10/03 ΣΟΛΩΜΟΣ Θ. 418433 ΘΥΕΛΛΑ ΕΛΑΤΕΙΑΣ ΑΠΩΘΗΣΗ ΑΝΤΙΠΑΛΟΥ 2 + 20\n10/03 ΤΖΙΟΥΡΑΣ Α. 1005446 ΑΕΤΟΣ ΑΕΤΟΛΟΦΟΥ ΕΞΥΒΡΙΣΗ ΔΙΑΙΤΗΤΗ 4 + 40.\nΕΠΟΜΕΝΟ ΑΡΘΡΟ Live η κλήρωση του Champions League\nΠΡΟΗΓΟΥΜΕΝΟ ΑΡΘΡΟ Ήττες που δεν θυμίζουν… Ολυμπιακό (vids)